Setiap kematian manusia indak ado nan mengetahui kecuali Tuhan nan Maha Esa. Namun hal pasti adolah kematian akan menghampiri setiap manusia. Namun katiko sasaurang sadang sekarat atau menuju sakaratul maut kito sabagai urang sakitarnyo hendaklah mengingatkannyo kapado Tuhan nan Maha Esa. Kepedihan sakaratul maut iko sangek dahsyat karano penderitaan nan tajadi selamo pencabutan nyowa. Namun tingkat kepedihan nan dirasokan setiap manusia itu babeda. Katiko sakaratul maut ado nan ruhnyo dilapeh dengan mudah dan ado pulo nan sulit sahinggo marasokan sangek kesakitan. Mako dari itu marilah kito sabagai urang sakitarnyo mengingatkannyo untuak mengucapkan kalimat syahadat agar urang tu indak marasokan pedih nan sangek begitu menyakitkan.


Muntah adolah kondisi katiko isi lambuang kalua sacaro paksa dari muluik. Katiko mancaliak urang nan muntah di jalan pasti bawaan paruik ko maluyak lo di bueknyo. Jangankan mancaliak muntahannyo, mandanga suaro urang nan sadang muntah se bisa tagak bulu ramang wak. Mako dari itu, kalau awak lah tau basonyo awak pamabuak ado beberapa hal nan paralu awak siapan kalau ka pai bajalan jauah. Nan pertamo, bisa minum ubek anti mabuak. Ubek ko biasonyo akan manahan raso mabuak dalam lambuang dan mambuek awak labiah acok takalok sapanjang perjalanan. Abis tu, jan lupo mambaok katong asoi untuak jago-jago kok nyampang ubek nan di minum tadi ndak begitu mangkuah untuak manahan raso mabuak. Dengan begitu, kalau pun kalian beko muntah asoi tu bisa manampuang muntahan kalian. Jadi muntah kalian tu ndak baleak-leak dan bisa langsuang di buang dari oto.


pas andi dijalen nak pai karumah kawan nyo,andi maliek urang yang pakaian nyo serba hitam jo mamakai topeng sedang balari kancang.sudah tu,ado satpam tibo-tibo manangkok andi,andi tibo-tibo heran aa nan tajadi padahal inyo dak ado manga do,andi pun batanyo ka satpam aa nan tajadi.sudah tu,satpam manjawek kalau andi lah mancuri barang di salah satu rumah di kompek andi lalui. andi pun manjolehen ka satpam kalau andi dak pelakunyo,lalu andi manjolehen lo ka satpam kalau ado urang nan serba hitam balari kancang ka arah jalan raya.sudah tu,satpam pun sadar kalau maling nan nyo caliak mamaki baju itam,sedangkan andi mamakai baju warna kuniang.lalu,satpam maminta maaf ka andi kalau inyo salah nangkok urang,andi pun memaafkan dan andi malanjuaken jalan nyo ka pai ka rumah kawannyo.


Kuburan nan diperlakukan sacaro mewah dan berlebihan takah mambangun bangunan atau ado nan badesain takah rumah kini alah marak tajadi di lingkungan masyarakat. Kuburan nan diperlakuan balebihan sabananyo dapek mambaok dampak negatif tahadok keadaan kuburan tasabauik. Karano alah banyak kasus, kuburan nan diperlakuan saistimewa itu itu ado nan ambles. Kuburan nan diperlakuan sacaro mewah itupun indak berpengaruh terhadap perhitungan pahala mayit. Tapi, mayit mamarlukan do'a untuak diringankan hukuman katiko inyo dikubur. Larangan mambuek bangunan diateh kuburan pun alah dibahas dalam ucapan sahabat nabi yaitu Ali bin Abi Thalib nan mangingekan untuak indak mambangun tembok tinggi diateh kuburan. Nan disarankan adolah manaikan kuburan sajengkal untuak mambedaan dari latak tanah sahinggo urang nan kamalewati jalan dapek manghargai latai kuburan.


Biasonyo petugas listrik ko selalu datang di tanggal 20-25 satiok bulannyo untuak mancatat meteran listrik. Alah ambo tunggu-tunggu di bulan ko tapi petugas PLN ndak juo kunjuang tibo. Pas mambayia tagihan lisrik alah tamaha se. Ndak cuma sabulan duo bulan hal sarupo tajadi. Pas bulan katigo ndak ambo bia an lai. Namuah lo 2 kali lipek mambayia listrik tiok bulan. Akhirnyo ambo protes. Berang ka petugas listrik lamak-lamak se mancatat meteran di rumah takok-takok uwok sahinggo tagihan listrik di rumah maningkek drastis. Semenjak saat itu barulah petugas nan biaso mancatat meteran datang ka rumah sahinggo tagihan listrik ambo kembali normal.


Bulan puaso memang tampek nan paliang lamak katiko manunggu azam maghrib di tampek makan. Caritonyo ambo ko buko basamo saangkatan. Pas sadang makan, kan alah siap azan maghrib tu tibo-tibo se ambo takantuik katiko sadang makan basamo jo kawan seangkatan. Ondeh rasonyo malu bana, sabana malu ko ha raso indak nio mancaliak an muko lai. Kareno kantuik ambo ko babunyi, dan kawan nan lain tu tadiam langsuang tagalak siap tu lai. Manunduak se ambo tu taruih, kareno malu tadi. Ado kawan nan mambisiak an ambo, jan mode tu kalau manyuruak se ambo malah indak manikmati buko basamo ko. Tanyato iyo juo, kan kantuik bukan suatu hal nan salah apolai kalau indak sangajo. Untuak itu kalian nan pernH takantuik indak sangajo depan urang rami jan maraso hari kalian barakhir disitu se, nikmatilah apo nan kalian nio an.


Kalian pernah indak mangalami hal nan begitu mambuek malu. Bantuak ambo nan malu bana kareno calano cabiak katiko ambo malumpek-lumpek. Mungkin dek kareno ambo indak bisa diam urangnyo, itu manjadi karma mungkin istilahnyo atau sabuah paringaik an untuak ambo. Kalau dima se ambo tu salalu bantuak caciang kapanehan kecek kawan ambo. Apolai kalau alah batamu jo kawan lamo, nio itu ditampek umum pun ambo indak malu. Tapi jadinyo ambo malu kareno pas malumpek-lumpek kasanangan tu calano ambo cabiak. Itulah jadi untuak kalian, jan contoh nan mode ambo ko. Awak harus mancaliak situasi dan kondisi, jadi indak mangalami hal nan mamalukan di tampek umum bantuak ambo.


Untuak masuak ke perguruan tinggi negeri ado beberapa jalur nan bisa ditampuah. Ado yang lewat SNPTN Undangan, SBMPTN tulis, dan Ujian Mandiri. SNPMTN Undangan adolah jalur nan menyeleksi pesertanyo bedasarkan nilai lapor dari semester 1-5, selain itu reputasi sekolah dan prestasi alumni di universitas tujuan bapangaruah kapado adiak-adiak di bawahnyo. Kalau SBMPTN Tulis jalur masuak perguruan tinggi negeri melalui tes tulis yang dilakukan sacaro nasional. Awak bisa miliah PTN ma se nan awak nio. Sedangkan kalau Ujian Mandiri adolah jalur tes tulis juo tapi nan maadoan langsuang dari Universitas itu sendiri. Misalkan kalau awak nio masuak UI berarti awak ikuik ujian mandiri nan disalanggarokan dek UI. Alhamdulillah kapatang ambo lulus lewat SNPTN Undangan. Jadi ambo ndak paralu malewati jalur SBMPTN Tulis dan Ujian Mandiri.


Malam tadi caritonyo ambo kailangan dasi sakolah nan nio dipakai ka sakolah hari ko. Ambo alah cameh bana soalnyo hari ko senin nio upacara lo tu kalau ndak lengkap atribut awak biso kanai hukuman. Ambo pas malam tadi hampia managis tapi ndak jadi soalnyo dasi ambo alah ketemu sebelum kalua aia mato. Ngakak bana rasonyo waktu ambo cameh bantuak urang linglung mancari dasi sakolah. Padohal dasi tu indak jauah bana dari tampek awak duduak. Sanang bana rasonyo bisa manamukan dasi nan ambo cari, jadi ndak cameh lai waktu upacara di hari senin. Ambo caritoalah ka kawan di lokal ambo, ado nan galak se, ado nan mancacek ambo juo dek gara-gara indak ingek dima malatak an nyo.


Caro kalau awak di kaja dek hewan nan awak takuikan adolah jo balari sakancang kancangnyo. Iyo iko nan awak biaso lakuan. Tapi ado pulo caro lain kalau saandainyo awak indak mamungkinkan untuak balari. Takah kondisinyo binatang tu labiah kancang pulo larinyo dariado awak mako awak indak mungkin bapacu lari samo binatang tu do kan. Nah kalau sempat tajadi hal iko awak harus mancari tampek aman atau barang nan bisa awak gunoan sabagai sanjato. Awak  bisa malawan jo sanjato atau awak bisa minta tolong dan mancari tampek aman. Hal iko akan mampagadang kamungkinan awak untuak salamek dari kajaran hewan nan awak takuik I tu


Urang gaek Dian alah bacarai sajak Dian baumua 3 tahun. Inyo dirawek jo ama nyo, jadi inyo ndak ingek baa bantuak apak nyo karno sajak bacarai apaknyo pai ndak pernah mancaliak Dian lai. Kini Dian alah baumua 15 tahun, dan iko patamo kalinyo inyo basobok jo apaknyo satalah sakian lamo. Dian baru sadar bantuak iko apaknyo, badannyo tinggi kuruih, mukonyo sakileh mirip jo Dian, rambuiknya panjang agak karitiang, dan senyum nyo manih. Patamuan ko ndak lamo hanyo bara jam se dan apak Dian baliak lai ka tampek tingganyo. Dian tibo-tibo sadiah dek ndak tarimo baa kok apaknyo harus pai dan bapisah jo amanyo.


Dari dulu ambo memang punyo tubuah gadang alias gapuak. Lah dari dulu ambo pun acok digalak an dek kawan-kawan sakelas dengan julukan si Atun nan jadi pameran adiak si Doel dalam fillm Keluarga Cemara. Awalnyo memang malu katiko digalak an dek kawan sakelas. Bahkan sempat ndak percayo diri dan ndak nio pai ka sakolah hanyo karano malu digalak an dek kawan-kawan. Sampai akhirnyo ambo manamuan caro supayo urang-urang tu baranti manggalak an ambo, yaitu dengan caro ikuik manggalak an diri ambo surang tapi dengan bawaan santai dan pacayo diri, dengan mode tu nan awalnyo ambo anggap itu sabagai hinoan kini lah marupokan bantuak suatu keakraban se lai. Namun, walaupun akhirnyo ambo manarimo kekurangan nan ado pado diri ambo, ndak lupo lo ambo manonjolkan kelebihan ambo. Ambo tunjuak an lo basonyo walaupun ambo gapuak tapi dalam kelas bisa manjadi anak yang baprestasi sahinggo kawan-kawan pun banyak nan nio bakawan jo ambo.


Indak ado urang nan suko kalau di kecek an tampek asal inyo. Salamo bantuak ambo nan berang wakatu sadang jalan pagi di taman kota. Ado urang nan mambisiak an ambo kulik itam pasti urang papua, kan urang papua kek tu sadonyo kecek urang tu. Tantulah tasingguang ambo dikecek an mode, emang nyo manga kalau kulik ambo ko itam. Urang salalu manyangkuik an urang papua kalau mancaliak urang yamg kulik nyo galok, raso nio dipangaan urang mode tu. Muncuang nyo yo sabana yo, ancak diam se. Kalian nan pernah marasoan mode tu pasti tau bana rasonyo tasigguang dikecek an mode tu jo urang lain.


Sudah ciek setengah tahun Lisa maninggalkan kosnyo karano inyo akan belajar dari rumah melalui online. Dan katiko pambelajaran alah bisa dilakukan secara offline Lisa pun kambali ka kamar kosnyo dan inyo mancaliak begitu banyak sarang laba-laba di loteng kosnyo dan semut nan kini mamenuhi dapurnyo. Saat itu inyo mancaliak ciek ekor tikus nan barlari dari dapurnyo ka kamar mandi. Mancaliak itu bisa langsung ketakutan dan baralih ka kasurnyo. Ciek jam kemudian Lisa mamutuskan untuak mambersihkan kamar kosnyo. Namun katiko inyo mambersihkan kamar mandi tibo-tibo ado kecoa nan  barado di dinding. Mancaliak itu tulisan dan mancubo untuak mangusir kecoa itu namun Kecoa itu malah hinggap di kepala Lisa. Mancaliak itu langsung barteriak dan mambuang capek Kecoa itu. Serangga nan sangek mangganggu dalam kosnyo itu mambuek inyo sangek jijik untuak tidur di situ sahinggo inyo mamutuskan untuak manunggu babarapo waktu untuak mambersihkan kamarnyo kambali.


Raso sanang nan dirasoan satalah lulus dari suatu ujian bisa sangaik baragam. Bagi sabagian urang, raso sanang iko mungkin taraso bantuak beban nan taangkek dari bahu inyo satalah bajuang kareh untuak lulus ujian. Inyo mungkin maraso lega dan bangga jo apo nan alah inyo capai. Bagi urang nan lain, raso sanang ko mungkin labiah taraso bantuak kasanangan nan ndak terbatas. Inyo mungkin maraso terhibur dan sanang bana karano alah mancapai tujuan nan alah inyo tatapkan. Apopun raso sanang nan dirasoan satalah lulus ujian, itu pasti adolah pangalaman nan indah dan akan taruih diingek sapanjang hiduik. Satiok urang marasoan versi bahagia nan berbeda satu samo lain.


Kalau di sakolah hal nan paliang mamalukan bagi ambo adolah katiko guru manyuruah awak maju ka muko. Lalu malu kareno indak bisa manjawek pertanyaan guru. Memang yang paliang mamalukan tu katiko dipanggia guru ka muko dan awak indak bisa manjawek katiko inyo tanyo. Untuak itu supayo indak malu bana, caro iko bisa kalian pakai. Patamo jan bapikia bakalabiahan, kaduo bausaho maungkapkan apo nan awak tau dan jabarkan, katigo kalau indak biso bana jalehan ka guru tu, siap tu maungkapkan untuak mampalajarinyo baliak. Ambo malakuan hal itu dari pado diam tapaku dan manggaretek katiko ditanyo guru. Walaupun sabananyo ambo malu bana kalau indak bisa manjawek.


Karano saminggu lai urang ka rayo jadi urang nan ado di rumah di suruah dek abak ambo untuak bagotong royong. Pembagian tugas pun dilakukan langsuang dek apak. Setelah di bagi baru lah kami mangarajoan karajo masiang-masiang. Ambo mambarasiahan dalam rumah, kakak ambo mambarasiahan kamar mandi, umak ambo mambarasiahan dapua dan kamar, sedangkan abak jo adiak ambo nan laki-laki ma abehan bagian lua rumah. Jadi pas adiak ambo malinteh tapek di muko ambo katiko ka ma ambiak aia untuak manyiram halaman, langsuang manyibak baun nyo. Masam bana. Baun katiak tukang baru salasai bakarajo. Baun cubadak busuak. Langsuang ambo kecek an ka adiak ambo saat tu juo. Dek malu akhirnyo nyo tuka baju saat tu juo.


Mandanga atau mancaliak urang muntah mambuek Risa refleks manutuik talingo, mato, dan kabur sacapek mungkin. Hal iko dimulai katiko babarapo tahun yang lalu anak Risa damam tinggi, inyo indah baranti muntah. Sejak saat itu, Risa maraso indak nyaman saat mancaliak muntahan. Hal iko manjadi teror terburuk yang pernah nyo alami, yang mambuek paruik Risa bangkak dan mambuek inyo susah lalok. Ketidaknyamanan mancaliak muntahan ko manjadi sebuah kecemasan dan mambuek inyo manjadi panik. Pernah suatu kali, penglihatan Risa manjadi kalam katiko memegan handuak untuk putrinyo yang sedang muntah. Akhirnyo risa memutuskan untuak mengunjungi dokter yang berspesialisasi kecemasan, dengan maksud untuak menemui ahli fobia kalau dianggap perlu. Dokter manyabuik kalau Risa mengidap emetophobia, istilah bagi urang yang takut muntah atau mancaliak muntahan.


Namo den salsabila aira aden kini ko alah masuak kaleh 2 sma di kampuang tampek den tingga. Disiko sangek banyak anjiang nan bakaliaan. Anjiang anjiang ko bukannyo jinak malah bagak sadonyo. Anjiang ko indak punyo pamilik tapi alah biaso manetap di kampuang ko. Kini saat den pulang sakola anjiang ajiang tu malah mangaja den. Iko gara gara kawan den nan maago anjiang dan barujuang kami nan dikaja. Alah jauah dari sakola sampai lah nak tibo di rumah den masih di kaja. Den lah manangih sapanjang jalan sambia mamasian kaki den untuak balari. Sampai di rumah den mangaduan itu ka amak den sambia manangi


Kasus bullying nan acok tajadi di dalam dunia pandidikan di Indonesia kian mamparihatinkan. Hasilm kajian Konsorsium Nasional Pengembangan Sekolah karakter tahun 2014 manyabuik an, hampia satiok sakolah di Indonesiaado kasus bullying. Meski hanyo bullying verbal dan psikologi/mental. Kasus-kasus senior manggencet junior terus bamunculan. Kasus mode tajadi banyak dimulai katiko panarimoan siswa baru di sakolah nan mano biasonyo acara sabagian gadang dipegang dek siswa nan senior. Pembentakan, raso berang keceknyo untuak manyadarkan siswa baru. Tapi, kalau taruih manaruih diterapkan sampai lulus rasonyo itu alah masuak ka dalam bullyng. Raso takuik dari korban nan indak bakasudahan mambuek trauma yang manakuik an. Dek takuik ka nan mambulli jadinyo indak dikaduan ka guru atau instasi basangkuik an.


Rumah ambo tamasuak ka dalam parumahan yang sampik. Honda-honda yang lalu pun harus bagantian, apolai oto indak bisa masuak siko. Suatu katiko ambo sadang manjamua baju di ateh, tajadi kecelaan yang sabana-bana ambo caliak. Kecelakaan itu manyebabkan tatanggo ambo yang bajalan kaki banyak mangaluaan darah kareno ditabrak jo pangendara honda. Bantuak yang alah ambo sabuik an tadi, parumahan ambo ko ketek, jalannyo sampik, temboknyo tinggi dari sisi kanan jo kiri, banyak jo babatuan dijalannyo. Ambo bisa mancaliak kareno barado di ateh kalau indak pasti indak ka tacaliak. Ambo takuik bana kareno harus manjadi saksi dalam kecelakaan iko. Apolai urang yang manabrak salalu mambuek-buek alasan.


Situasi hati ambo kini sadang ndak lamak. Bukannyo ambo iri atau ba a ba a ka kakak ambo cuma ambo maraso diperlakukan ndak adil se jo keluarga. Kapatang ko baru se kami manarimo lapor kenaikan kelas. Nan ambo heran kakak ambo sangaik disanjuang-sanjuang dek keluarga padohal nyo hanyo maraiah juara 2 di kelasnyo, sedangkan ambo nan maraiah juara umum jangankan nan mamuji maagiah selamat se ndak ado. Memang peratian keluarga tu cuma ado untuak kakak ambo se. Tapi ba a lah. Kalau ka dilapehan raso berang ko pasti ndak akan baiak ka mukonyo karano ba a ka ba a iko keluarga ambo.


Lisa nan saat itu sadang barado di sebuah ruangan OSIS kini menunggu kawan-kawannyo nan sadang menunaikan salat Magrib. Namun Alangkah takajuiknyo katiko ado sesosok laki-laki nan memakai seragam sekolah samo takah seragam yang inyo pakai saat ini. Awalnyo Lisa indak mancaliak wajah laki-laki tasabuik karano inyo menghadap ka belakang. Namun indak lamo kemudian semakin bisa perhatikan laki-laki tasabuik tibo-tibo menghadop kapado Lisa. Mancaliak rupanyo nan alah hancur dengan darah nan alah mengering melekat di wajahnyo dan bajunyo. Lisa pun langsuang katakuikan dan batariak. Karano Lisa indak barani untuak kalua inyo memilih untuak menyembunyikan dirinyo di bawah meja . Namun indak lamo kemudian tadengar suara benda nan tageser. Lisa pun langsuang menyembunyikan kepalanyo di antara tangan nan sadang tatempel di kepalanyo. Namun lisa malah mandanga suara laki-laki tasabuik nan semakin keras. Hantu tasabuik mengucapkan permintaan tolong kapado Lisa. Lisa nan sangek katakuikan hari itu langsuang balari kalua tanpa mempedulikan kebaradoan hantu tasabuik.


Sampai kini ambo samo sakali ndak pernah buang aia ketek maupun aia gadang di WC sakolah. Baiak di WC SD sampai WC kuliah. Bukannyo ambo ndak pernah tasasak kajamban atau buang aia gadang di sakolah tapi emang karano ambo ndak nio manggunoan salah satu fasilitas umum nan ado di sakolah tu. Alasannyo karano WC nan ado di sakolah tu kumuah sadonyo. Ambo paliang ndak bisa mancaliak sasuatu nan kumuah-kumuah apolai WC. Ndak hanyo kumuah, WC sakolah biasonyo babaun ariang. Makonyo labiah rancak ambo manahan raso sasak kajamban dan sasak buang aia gadang daripado harus maronggo di WC nan kumuah nyo naudzubillah.


Putri manjadi korban kekerasan oleh urang tuo surang. Urang tuo nan disabuiknyo ayah tu manusio paliang manyeramkan bagi inyo. Salamo nyo ketek manjadi pangalaman nan paliang manyadiahkan bagi inyo karena harus tinggal jo ayah nan suko main tangan. Untuak bangkik mode ko perlu waktu bagi putri, kalian nan samo bantuak putri langkah barikuik nan harus dilakukan untuak bangkik. Patamo mayakinkan diri kalau awak adolah urang yang bahargo juo, kaduo manjago jarak dari urang tuo mode tu untuak mambarikan raso aman, katigo cubolah untuak bacarito ka urang nan dakek, tarakhir jan nio untuak diulang baliak maso itu artinyo cubolah untuak labiah berani melawan kekeran. Walaupun kekeran nan tajadi itu karena urang tui awak surang.


Ambo kini alah bausaho malupoan mantan pacar ambo dengan manjadi urang yang labiah elok, dari pribadi nan elok sampai fisik nan ancak. Dulu wakatu ambo tau mantan pacar ambo ko salingkuh, ambo indak nio mambuek hiduik nyo sanang. Apo nan inyo lakuan salalu ambo kacau, inyo mandakek an cewek-cewek lain, ambo ganggu supayo indak ado yang nio jo inyo. Pas wakatu patamo kali disalingkuhan pun ambo tampa laki-laki dek saking berang nyo, inyo mangecek an ambo buruak rupo lo. Kini ambo alah ancak banyak urang yang suko, caronyo patamo ambo salalu mamantiangkan kesehatan, maubah diri ambo supayo labiah ancak, ambo tunjuak an kalau bisa bahagia indak jo inyo dan indak paduli jo urusan mantan lai.


Ado se carito nan mambuek hari tagaduah yo. Bantuak ambo nan takanai aia ludah urang pas di kolam ranang. Sabana jajok bana ambo takanai ludah urang di kolam ranang tu. Padohal ambo nio manikmati hari di kolam ranang ko. Ambo kanainyo tu pas nio masuak ka kolam ranang, nah ado urang nan maludah dakek ambo tu di dalam aia kanai lah dek tangan ambo. Pas kanai tu nio raso ka berang tapi ambo harus saba. Ambo tariak nafas, siap tu ambo kecek an elok-elok apo nan ambo rasoan, indak mangumpek, batanang dan anggap iko tajadi kareno ambo maraso indak nyaman.


Alun cukuik sabulan paruik anak tetangga tu alah gadang se. Patuiklah wakatu nikah nyo ndak pakai baju kebaya. Nyo pakai baju kuruang nan agak gadang gitu. Mungkin untuak manutuik an paruik nyo nan alah mulai manggadang. Manuruik ambo kemungkinan nyo lah hamil sabalum manikah. Pas manikah tu mungkinalah sekitar 3 bulanan. Kok ndak ma lo ado urang hamil baru sabulan tapi paruiknyo alah mode urang hamil 5 bulan. Bukannyp ambo julid tapi emmang bukan ambo se nan bapikia mode iko, sado urang nan ado di komplek ko pun bapikia saroman tu. Alah jadi topik terhangat dek ibuk-ibuk nan suko bagunjiang.


Mangecek parihal makanan busuak, kironyo ado makanan paliang busuak di dunia yaitunyo Sustromming atau lauk Herring masam nan punyo baun busuak nan tajam jo manyangek. Sarupo jo Durian banyak urang suko Lauak ko dek baunnyo nan manyangek. Dek baun nyo nan unik ko mangkonyo Sustromming ko punyo banyak panggemar. Makanan ko asalnyo dari Swedia, dimano kecek urang Swedia ma makan makanan ko alah biaso disitu, bahkan kecek Fredrick nan bakarajo di pabrik Sustromming ko, makanan ko alah lamo lah dari ratusan taun nan lalu nan dimakan katiko ndak ado lai makanan lain nan ka dimakan . Sustromming ko tabuek dari Harring Baltik kaciak nan biaso e ditangkok di musik semi.


Lisa nan saat itu sadang barado di tampek wisata di mano banyak urang nan barkunjung ka tampek tasabuik. Namun tibo-tibo sajo kawannyo galak mancaliak pakaian Lisa tanyato samo jo pakaian urang nan sadang barfoto indak jauh dari tampeknyo saat ini. Urang tasabuik mamakai baju nan persis bana takah Lisa pakai, Warna baju nan saat itu dipakai yaitu hijau tosca dan bawahannyo hitam. Saat itu inyo maraso sangek malu karano indak sangajo pakaian nan dipakai saat itu kamba jo urang lain. Karano maraso malu, inyo mancaliak kawannyo mamakai cardigan dan Lisa pun maminta kawannyo untuak mamberikan cardigan tasabuik kapado Lisa agar dapek manutuiki baju nan samo takah urang tasabuik. Kawannyo nan mangarati jo permasalahan Lisa pun mamberikan cardingannyo.


Dari dulu ambo acok kanai buli. Jadi ambo alah tabiaso dan alah kebal kalau dicaek-cacek dek urang. Itulah alasannyo dari ketek ambo diajakan bela diri dek bapak ambo supayo katiko ado nan mahino dan ambo lawan ambo bisa malinduangi diri. Bagi kalian nan hobi bana mangecek-ngecek an ambo bantuak baruak surang-surang lah mahadok ka ambo. Jan bagak rami-rami se. Dima nyali kalian. Gaya sok bagak tapi di tantang bana ciek ciek ndak ado nan talok. Mental bencong kalian sadonyo. Gadang sarawa. Kini ambo bukannyo sok bagak tapi dek lah panek di buli ancak ambo lawan bana lai bia baranti kalian mambuli ambo..


Trauma nan dialami samo anak-anak labiah rentan karano sacaro psikologis anak-anak alum sasiap urang dewasa dalam manghadapi peristiwa traumatis. Anak nan mampunyoi trauma harus diagiah parhatian labiah agar trauma nan inyo rasoan indak mangganggu tumbuh kembangnyo baik sacaro fisik maupun mental. Penindaklanjutan labiah capek akan mangurangi risiko trauma sampai saat inyo dewasa. Trauma pado anak akibek suatu kejadian traumatis acok malakek sampai si anak baranjak gadang. Mangenali gejala-gelaja nan tajadi pado anak adolah tindakan awal nan bisa urang gaek lakukan untuak mambantu penangan anak dalam manghilangkan raso traumanyo. Mancaliak fisik, kepribadian, dan respon ateh sagala sasuatu. Tapi katiko urang gaek alah malakukan usaho samaksimal mungkin untuak mambantu trauma si anak, ajaklah untuak manemui dokter ahli psikiatri atau psikolog untuak mambantu anak manjalani terapi untuak kondisi psikisnyo.


Ambo yakin wak sado setuju kalau hari pernikahan tu adolah salah satu momen nan spesial dalam kehidupan seseorang karano marupokan perayaan tajalinnyo komitmen antaro duo urang nan saliang manyayangi. Sabagai urang dakek atau kawan, kito bisa ikuik manambah raso spesial di hari pernikahan kawan atau keluarga wak. Caronyo bisa dengan doa dan akan labiah rancak maluangan waktu untuak hadir ka pesta pernikahan tu. Kehadiran kito bisa jadi maagiah kasanangan untuak kaduo marapulai dan manambah sumarak acaro pernikahan dengan caro nan positif. Jadi marilah hadir ka acara pernikahan urang dakek atau kawan wak karno bisa manambah spesial hari pernikahan ka duo mempelai


Sarok caia adolah bahan nan alah digunoan dan indak diparalukan baliak dan dibuang ka tampek pambuangan sarok. Limbah itam adolah sarok caia nan dihasilkan dari toilet. Sarok ko manganduang patogen nan babahayo. Limbah rumah tanggo adolah sarok caia nan dihasilkan dari dapua, kamar mandi dan tampek cucian. Sarok ko mungkin manganduang patogen. Sarok dapek barado pado satiok fase materi: padek, caia, atau gas. Katiko dilapehan dalam duo fase nan disbauik an tarakhi, tarutamo gas, sarok dapek dikatokan sabagai emisi. Emisi biaso dikaik an jo polusi. Dalam kahidupan manusia, sarok dalam jumlah gadang datang dari aktivitas industri (dikenal pulo jo sabutan limbah) misalnyoo partambangan, manufaktur dan konsumsi. Hampia sado produk industri akan manjadi sarok pado suatu wakatau jo jumlah sarok nan kiro-kiro mirip jo jumlah konsumsi.


Cirik hewan kalau di caliak langsuang memang buek mual karno baun busuak dan penampakannyo yang kumuah. Tapi sabananyo kotoran hewan khususnyo hewan ternak tu bisa jadi pupuak kandang yang bermanfaat untuak tanaman janda bolong kesayangan mandeh dirumah. awak yang dulunyo ndak sanggup pai ka kandang jawi appa, kini lah sanang mengolah kotoran jawi tu untuak di jadikan pupuak kandang. Selain mambueknyo mudah, pupuak kandang juo mambuek awak labiah hemat pengeluaran untuak mauruih kebun di muko rumah. Bagi sanak-sanak yang punyo hewan ternak dan suko berkebun bisa di cuboan mambuek pupuak kandang. Tapi jan lo pupuak kandang dari cirik kuciang Persia.


Patang ko ambo baru tau basonyo pacar ambo takuik bana jo aia taganang nan dalam sarupo aia di batang aia, kolam baranang, dan sajenisnyo padohal dulu pacar ambo ko pernah bacarito kalau nyo acok manjadi pamanang lomba ranang. Tu ambo binguang dibueknyo. Katiko ambo tanyo ba a kok kini nyo bisa takuik nyo jaweklah karano waktu SMA nyo pernah tanggalam di batang aia dakek kampuangnyo. Sampai harus dilarian ka rumah sakik satampek karano nyo sempat ndak sadarkan diri saharian dek gara-gara talampau banyak manalan aia. Itu lo lah alasan nan mambueknyo ndak pernah maikuti perlombaan ranang kini-kini ko padohal nyo sangaik hobi dengan olahraga ranang tu. Ambo pun sadiah mandanga caritonyo. Tapi ambo akan bausaho untuak bisa mambaliak an keberaniannyo untuak bisa baranang baliak. Setelah ambo baco-baco ternyato ado nan bisadi lakukan untuak mahilangan raso takuik tu, yaitu dengan caro malawannyo. Ambo ajak lah pacar ambo tu untuak baranang baliak. Ambo mulai dari kolam nan palian randah. Abis tu alah bagak di kolam nan randah, lanjuik ka kolam nan manangah. Sampai akhirnyo pacar ambo bisa baranang di kolam ranang nan dalam. Sanang bana hati ambo kini.


Siri nan kini berjuang untuak malawan panyakiknyo kini sadang tabariang dikasua rumah sakik. Lili sabagai kawan dakek Siri kini manjanguak keadaan Siri di Rumah Sakik tampeknyo dirawek. Katiko partamo kali Lili mandanga kalau Siri sahabatnyo mandarito panyakik kanker yaitu takajuik dan maraso sangek khawatir samo Siri. Lili nan kini sadang dimuko ruangan tampek Siri dirawek hanyo dapek mancaliaknyo dari lua karano Siri kini dalam keadaan nan indak sadar. Badannyo kini dipanuhi samo alek-alek untuak mambantu pengobatan dan perawaatnnyo. Kabel-kabel nan bawarna- warni  kini sadang ado ditempeli ditangan, dan sakitar tubuh Siri. Alek pernafasan nan digunoan untuak mambantu Siri banafas dan infus nan indak lapeh dari tangan. Keadaan nan mambuek Lili sangek prihatin samo kaadaan Siri sahabatnyo itu.


Kapatang adolah hari nan paliang manakuik an dan paliang ndak bisa di lupoan. Sapulang karajo dari arah stasiun manuju kostan ambo di ikuik an dek urang nan ndak ambo kenal dengan kondisi jalan kalam dan langang. Memang  gang tu terkenal langang kalau hari lah malam cuma biasonyo ndak salangang tu bana. Dek takuik ambo langsuang balari sakancang-kancangnyo. Dalam pangana ambo saat itu ambo akan balari manuju warkop nan ndak jauah dari posisi saat itu. Betapa bahagia hati ko pas lah nampak lampu warkop. Tanpa pikia panjang langsuang se ambo baranti disinan. Dengan perasaan cameh langsuang ambo telpon kawan dan maminta  mereka untuak barami-rami manjapuik ambo ka warkop karano ambo maraso sadang di ikuik an dek seseorang.


Sore tu kami sakelas pai gor karano akan ado olahraga ranang di Gor H. Agus Salim. Sabalum kami latihan kami ganti baju dulu di ruang gantinyo. Saat itu ambo sangaik sanang karano iko adolah pertamo kali ambo baraja ranang. Sabalum masuak ka pelajaran ranang nan akan di agiah dek guru olahraga, dek kami capek tibo dari pado nan lain, jadi ambo iseng-iseng masuak ka dalam kolam ranang tu karano kecek kawan-kawan kolam nan diujuang tu ndak dalam. Pas ambo cubo emang ndak dalam sahinggo ambo asik se bamain-main aia di kolam tu. Tanpa ambo sadari ruponyo posisi ambo alah hampia tibo ka tangah. Pas kaki ko ka manapak langsung badan ambo tajun ka dalam aia sahinggo mambuek kapalo ambo tanggalam. Payah bana barangok. Untuang ado kawan ambo nan manampak sahinggo ambo bisa diselamatkan kok ndak lah mati lameh ambo dibueknyo. Samanjak saat itu ambo takuik bana baranang karano tabayang-bayang raso lameh tanggalam tu.


Lulus ujian sidang akhir tapek waktu atau indak, tagantuang ka beberapa faktor nan paralu dipatimbangkan. Partamo, lulus ujian sidang tapek waktu bisa maagiah kauntuangan untuak para mahasiswa dari segi biaya. Manyalasaian studi tapek waktu bisa mahemat pitih kuliah uan harus dikaluaan, dek mahasiswanyo indak paralu mambayia uang kuliah per semester tambahannyo. Selain itu, lulus lulus tapek waktu akan mambukak paluang karajo nan labiah capek, dikaranokan lulus tapek waktu indak paralu manunggu lamo untuak mandapekkan gelar sarjana. Tapi, kadang ado beberapa mahasiswa nan harus manunda wakatu lulus dek karano masalah kesehatan atau urusan keluarga nan harus disalasaian talabiah dahulu. Jikok bantuak iko masalahnyo, lulus sidang indak tapek waktu mungkin adolah piliahan nan rancak, untuak mahasiswa tu. Jadi apopun piliahan nan diambiak, nan pantiang adolah mahasiswa tu bisa manyalasaian studinyo sacaro baiak dan sasuai jo kebutuhan jo kondisi masiang-masiang. Talapeh dari itu sadonyo, satiok urang pasti akan bahagia jikok bisa lulus kuliah antah itu tapek waktu atau tatunda saketek.


Kok bacarito tantang lulus ujian banyak lika liku nan taraso pas sadang mangarajoan ataupun sasudah ujian. Sado urang tantunyo nio untuak dapek lulus ujian. Lulus ujian tujuan sado urang dan indak ka ado urang nan indak sanang. Salah ciek carito tantang ambo lulus ujian adolah katiko ambo lulus masuak kuliah dulu. Indak punyo nilai yang ancak dan indak ado biaya untuak bisa les ujian, tapi bisa lulus jo tapi itu sadonyo itu indak bisa jauah dari doa tantunyo. Tapi karano katakunan dan pacayo ka diri suruang, ujian indak ka manjadi halangan ataupun katakutan nan bana. Sabananyo indak lo pacayo ka bisa lulus dan bisa lanjut ka pangalaman salanjuiknyo nan indak ka disangko-sangko manuntuik untuak pari marantau ka lua minang. Ba'a indak ka sanang hati ambo.


Baralek di India biasonyo adolah acara nan meriah dan dihadiri oleh keluarga dan kawan-kawan dakek marapulai jo anak daro. Resepsi pernikahan di India dilakukan satalah upacara pernikahan utamo nan disabuik Barat. Acara baraleknyo diawali oleh tarian-tarian dan musik nan meriah. Satalah itu ado acara makan malam basamo tamu dan keluarga kaduo marapulai. Makanan jo minuman nan disajian untuak tamu pun banyak dan lamak. Abih itu dilanjuikan pertunjukan hiburan macam tari-tarian, musik, dan permainan tradisional nan dilakukan basamo marapulai, anak daro, keluarga, dan tamu-tamu. Manari dan musik bantuaknyo alah manjadi salah satu ciri khas baralek di India, dan urang India pun dikenal suko manari untuak manambah sumarak dalam baralek.


Akhirnyo kaponakan padusi ambo alah lahia. Ambo saking sanang nyo alah manyiapkan banyak aksesoris dari jauah hari untuak ponakan ambo ko. Bantuak nyo bulu-bulu, kabanyak warno pink, ado nan bantuak bando dan ado juo ikek rambuik. Pokoknyo banyak bana macam-macam aksesoris nan ambo balian untuak ponakan ambo ko. Beko kalau inyo alah bisa didandanan, ambo nio bana mambuek inyo bantuak padusi bana yang kamek. Ancak lah pokoknyo inyo beko dek ambo baganti-ganti taruih mode rambuik nyo. Baju nyo beko dicarian nan ancak-ancak. Ambo sanang bana karena lahia nyo kaponakan padusi ko, nio ambo jadian kawan dakek lah jadi indak takuik inyo jo ambo.


Barang nan dibali dari hasil jerih payah surang tantu akan taraso labiah bermakna. Raso sanang katiko mambali barang pakai pitih surang akan taraso labiah dibandiangkan jikok dibalian dek urang lain. Jikok indak ado pitihnyo langsuang sekaligus nan cukuik untuak mambali barang nan dipunyo, sanak bisa saketek-saketek manabuang mangumpuan pitihnyo. Manabuang bisa lewat bank, bisa pulo bainvestasi di saham ataupun kini ado namonyo mato uang kripto, ataupun dengan manabuang ameh. Manabuang di bank alah dilakukan dek urang-urang dari jaman dahulu. Salah satu bank komersial nan tatuo di Indonesia adolah bank BNI. Salah satu keuntungan manabuang di BNI adolah saldo minimumnyo nan randah. Disaaik bank lainnyo manatapan 50.000 atau 100.000 untuak saldo minimal di rekening, BNI hanyo manatapan 20.000. Indak ado salahnyo mancubo mulai manabuang dari kini ko sanak sadonyo.


Siang tadi bana urang penyelanggara undian mambaok hadiah kulkas karumah Nurul, nurul manang undian dari tutup botol yang inyo kumpuan salam 2 bulan ko. Nurul sanang karena inyo memang mambutuhkan kulkas, pas bana kulkas nan salamo ko inyo pakai alah ndak dingin lai. Bagian untuak mambakuannyo indak bisa dipakai, satiok malatak an dagiang pasti ndak mambakunyo. Jadi kulkas yang didapek an dari manang undian tu sabana mambaok berkah inyo kini bisa mambuek es batu dan mulai untuak manjua es di rumah nyo lai. Indak itu se ado juo nan lain yang inyo jua, bahan-bahan nan dipakai tu pun awet kalau dilatak an ka dalam kulkas.


katiko seseurang kena bully maka bisa saja mereka mamunculkan rasa ingin mambalaskan dendam atas perbuekan nan dilakuan di masa lalu sahinggo di masa depan akan mamiliki barbagai banyak masalah nan dapek merugikan diri sendiri. Pembullyan nan biasonyo dilakuan di lingkungan sakola iko marupokan tindakan kejahatan karano dapek manyerang fisik seseurang dan mantal serta kepribadiannyo sahinggo mereka akan taganggu untuak manjalani aktivitas sehari-hari dan kedepannyo. Maraso ketakutan dan taus khawatir tentang dirinyo mambuek inyo akan kesulitan manjalani kehidupan dan mimpinyo. Maka dari itu,  jauhilah sifat untuak mangucilkan seseurang atau manghina dalam bentuk apapun karano perbuekan tasabuik marupokan bagian dari tindakan bullying.


Katiko kito babuek salah, kesalahan tu akan tarui manghantui kito, sabalum kito batobat atau maminta maaf samo urang nan alah kito sakiti. Sabanyak apopun kito babuek elok, sakalinyo kito babuek salah, nan diingek urang Cuma kesalahan kito jo. Mako dari itu kito paralu instropeksi diri samo maminta maaf. Baitu juo samo doso. Katiko kito babuek doso, kito harus batobat, badoa samo Allah untuak maminta ampunan, bajanji samo Allah untuak ndak mauling kasalahan nan samo. Apo bedanya kito babuek salah ka manusia samo ka Allah, kalau kito babuek salah samo manusia, walaupun kito dimaafkan kesalahan kito akan tetap diingek. Sedangkan Allah, kalau kto batua-batua batobat Allah akan malupoan kesalahan kito.


Kegagalan dalam hiduik adolah hal nan biaso dialami satiok urang. Hal ikopun pernah tajadi samo penulis buku Harry Potter yaitu J.K.Rowling. Tahun 1995 Rowling manyalasaian bab tarakhir novel Harry Potter and the Sorcerer's Stone. Sakitar 12 penerbit nan dihubungi untuak manggarap novel nan inyo buek. Akan tetapi indak satupun nan manarimo dan tatariak untuak manerbitkan buku karangan Rowling iko. Padahal novel ditulis jo manggunoan mesin tik tuo miliknyo karano indak mampu untuak mambaya fotokopi. Indak patah samangek, Rowling mancubo ka salah satu penerbit nan cukuik terkenal saat itu, tapi indak sampai dibaco sahalaman novel Harry Potter iko langsuang dimasuakan kadalam arsip tanpa manindaklanjutinyo.Tapi kegagalan iko alah mambaok keberuntungan katiko karyawan penerbit manbaco isi novel tasabuik.


Waktu itu ambo pulang kampuang jo sanak saudara. Ado papa, mama, adiak kakak, sarato om dan tante. Alah jadi kebiasaan keluarga kami kalau pulang kampuang pasti selalu jalan malam karano biasonyo kondisi jalanan labiah langang dan ndak macet. Salamo perjalanan tu kami malewati pasawangan-pasawangan nan ndak ado lampu jalan. Katiko urang alah abih takalok sadonyo, cuma ambo dan om se nan tajago. Kebetulan ambo emang alah takalok sabalumnyo jadi waktu itu nyalang bana mato ko. Betapa takajuiknyo ambo katiko mancaliak anak ketek nan baumua sekitar 6 tahun nan sadang tagak di pinggia jalan sambia mamakai baju adat jawa. Spontan ambo langsuang tutuik mato karano mukonyo pucek bana dengan ekspresi nan data mancaliak an oto ambo lewat. Tagak bana bulu ramang ambo saat itu.


Dihari senin, Mira haruih buru-buru ka sakola karano inyo akan malakukan upacaro bendera. Namun hari itu, Mira malah talambek sahinggo inyo harus dihukum tagak hormat bendera di lapangan. Satalah salasai itu, Mira baliak ka kelas. Perasaannyo sangek indak nyaman karano hari kini adolah hari partamonyo menstruasi. Di tangah-tangah pelajaran Mira langsuang berang-berang indak manantu ka kawan sabangkunyo. Kawannyo nan kanai berang tu bingung samo Mira karano inyo maraso indak malakukan kesalahan. Tapi Mira tetap indak baranti mangecek kalau inyo taganggu samo suaro kaki nan kawannyo tu buek di bawah meja. Padahal hal iko alah biaso dilakuan dek inyo, tapi biasonyo Mira indak pernah bakomentar beda dari hari kini nan malah langsuang berang. Mira pun indak tau dek apo inyo kini, talalu sensitif samo hal-hal nan manganggunyo mode tadi. Kawan Mira nan tau kalau Mira tu kini sadang haid makonyo inyo langsuang diam dan indak malanjuikkan perdebatannyo.


Tajadi kemalingan di wilayah mekarsari, pas mancaliak cctv kompleks ado babarapo komplotan maliang yang mambaok barang curiannyo. Ado tigo rumah yang manjadi korban kamaliangan paro maliang itu tamasuak rumah ambo. Barang yang inyo paliang dari rumah ambo itu sebuah gucci yang haragonyo cukuik mahal. Bantuak gucci tas yang dipaliang nyo bawarno kuniang, asli dari kulik buayo, warnonyo mancolok dan indak mudah mamuda kareno tas gucci asli, bobotnyo barek, ado nomor seri yang mambuktian kalau itu punyo amak ambo. Indak lamo kemudian polisi bahasial manangko maliang itu. Maliang-maliang itu sadoalahnyo katakuik an kareno todongan sanjato polisi dan malatak an barang-barang yang alah mereka ambiak.


Rusmini, 57 tahun, warga Kanoman Panjatan mungkin alah ditakdirkan untuak jadi salah satu urang nan selalu hoki katiko ikuik acara undian. Satiok ikuik undian pasti ndak pernah pulang jo tangan kosong. selalu mambaok hadiah undian antah itu magic, dispenser, kompor gas, bahkan pernah mamangangan 1 unit honda. Katiko ditanyo ternyato ado tips dan triknyo supayo bisa manang undian. Pertamo, harus niek dan basungguah-sungguah karano hadih undian tu adolah razaki dari tuhan jadi awak harus meyakini basonyo bukan karano awak hoki mako bisa dapek tapi karano razaki dari tuhan nan diagiah lewat undian tu. Kaduo, selalu ikhtiar dan bausaho dengan selalu badoa serta barasiahan hati dari sifat iri, dengki ka sesamo. Katigo, selalu manjago ibadah dan pabanyak Solat Tahajud dan Solat Dhuha. Terakhir, pabanyak sadakah karano razaki nan dititipan ka awak tu ndak sadonyo punyo awak.


Zaman kini masih banyak urang nan bapikia kalau sakola tinggi hanyo buang-buang pitih. Tatapi banyak urang nan mambantah opini tasabuik. Malanjuikan ka perguruan tinggi itu sangek penting. Katiko sasaurang malanjuikan pendidikannyo dibangku perkuliahan, ado banyak manfaat nan didapekan yaitu ado banyak peluang karajo nan mabuka sasuai jo tingkek pendidikan S1. Salain itu, dapek manambah serta mengembangkan ilmu dan pengetahuan. Wawasan nan didapek dari berkuliah pun dapek dirasoan. Salain itu, katiko malanjuikan kuliah dapek manambah jaringan atau kawan nan dapek mambantu perkembangan kito. Dan dipastian katiko alah lulus dari bangku perkuliahan yaitu mamperoleh gelar nan dapek dijadian sabagai nilai sasaurang. Jadi, ayo malanjuikan pendidikan ka bangku perkuliahan itu sangek mandukung karir untuak kamukonyo.


Ambo takuik bana diberangan dek abang ambo. Satiok abang ambo berang ambo labiah mamiliah untuak diam karano kalau dijawek emosi abang ambo tu akan batambah naiak. Ndak hanyo ambo se sih nan takuik kalau nyo berang, sado urang di rumah pun takuik juo. Tapi manuruik ambo abang ambo tu ndak asal berang se. Nyo selalu berang karano ado dasar. Persis sarupo apak ambo dulu katiko masih hiduik. Tapi ndak ba a lah. Memang harus ado sosok nan manjadi pangganti apak. Sosok nan ditakuti, disagani, sahinggo walaupun apak kini ndak ado kami tetap bisa marasokan peran seorang bapak dalam hiduik kami.


Banyak bana akhir-akhir ko taranga dek ambo kecelakaan-kecelakaan nan di sababkan karano rem blong. Mako dari itu, sabalum kalian ka bajalan dengan mangandarai kendaraan kalian tu raso-rasoan bana masin tu talabiah dahulu. Jan langsuang tancap gas se. Injak dan rasokan rem nyo dulu. Lai masih aman atau ndak. Kalau ado nan rasonyo kurang labiah rancak diperbaiki talabiah dahulu. Ibarat pesawat, sabalum take off nyo malakukan pemanasan talabiah dulu. Memang sado nan tajadi tu lah di takdirkan dek Tuhan. Di tambah lo ado pepatah nan mangatokan kok malang ka di sabuik ndak bisa di ilak an. Tapi kok dapek salagi bisa di cagah mako alah saharusnyo awak cagah.


Kahilangan barang memang kadang indak bisa diikhlaskan bagitu sajo, apolai untuak barang-barang nan mampunyoi nilai memori nan pantiang. Kadang nan mambuek awak kahilangan indak karano harago barangnyo nan maha, tapi dikaranokan kenangan nan dipunyoi barang tu nan penting. Beberapa barang memang sangajo disimpan dek urang untuak sabagai kenang-kenangan, walaupun nilainyo alah bakurang ataupun indak bisa dipagunoan lai. Kenang-kenangan misalnyo hadiah lomba, atau kado ulang tahun dari urang spesial pasti akan disimpan taruih. Bahkan ado urang nan mamakai suatu barang sampai kumal dan indak layak pakai lai. Namun nan indak awak tau, siapo tau urang tasabuik punyo alasan surang untuak tetap mamakai barang tu. Kahilangan barang berharga pun akan manjadi pembelajaran untuak awak sadonyo. Awak akan labiah bahati-hati dalam manyimpan dan malatakkan barang supayo indak hilang untuak kaduo kalinyo.


Kampuang ambo talatak di daerah tapi lauik. Dek kampuang ambo ko tamasuak daerah nan tatingga mambuek daerah pasisianyo tu masih kumuah dan ndak tauruih. Pokoknyo kok lewat di tapi lauik nyo tu pasti kalian akan mancium baun anyia lauik nan sangaik kuek. Ambo dek ndak tahan jo baun anyia mode tu pasti ambo selalu mancari caro supayo ndak muntah katiko lewat sinan. Ambo takuik beko kok ado dari penduduak kampuang ambo nan tasingguang. Jadi caro nan ambo lakukan supayo ndak muntah katiko mambauan baun anyia di sekitaran pantai tu adolah dengan caro manutuik kaco oto. Abis tu ambo iduik an AC sakancang-kancangnyo bia pewangi nan ado di dalam oto aromanyo manyerbak sahinggo baun anyia dari lua tu ndak masuak ka dalam.


Mangidolakan urang nan awak kagumi kadang mambuek tamotivasi untuak manjadi urang nan labiah elok. Ingin rasonyo manjadi samo sapaerti urang nan awak kagumi. Langkah mode iko adolah salah satu caro untuak bisa bakambang dan tau apo nan bisa didapek dari urang nan awak suko. Barawa dari suko sampai jadi motivasi, nah iko adolah salah atu kauntungan punyo idola dalam hiduik. Tapi, jaan sampai manjadi fanatik dan marusak mental dan urang sakaliliang. Parilaku mode ko bisa mmabuek urang manjadi salah sangko dek gara-gara talalu marugian. Kalau basobok jo idola nan awak suko patuiklah sanang indak kapalang. Samo jo sobok impian dan salamo ko hanyo dalam mimpi tapi bisa basobok di kenyataan. Iko labiah manghargai urang nan awak kagumin.


Bamain aia waktu ketek adolah pamainan paliang disuko. Kabatulan waktu itu di balakang rumah dibukalah kolam berenang partamo di nagari. Ado duo buah kolam renang nan partamo khusus untuak anak-anak nan kolamnyo randah dan ado babagai saluncuran untuak dapek bamain sakaligus dan ado kolam nan khusu dewasa nan katinggian dari 150 cm sampai 2 meter. Tiok akhir pakan kolam ranang rami dek urang nak bamandi-mandi. Dulu waktu ketek alah pandai manyalam tapi alun jo barang. Bacubolah waktu itu kolam nan khusu untuak urang gadang, maloncek dari tapi kolam dan langsuang manyalam, dek maraso bisa mangontrol indak ado pamanasan tibo-tibo indak bisa mangontrol diri dan hampia tabanek. Untuangnyo lai diawasi dek uni nan waktu itu pai basamo, samanjak itu indak nio pai barang dek sakiang takuiknyo.


Kalau lah basuo rambuik di makanan nan ambo makan mako salero ambo ka makanan tu pasti otomatis hilang. Memang manuruik para ahli manamukan rambuik di dalam makanan kalian ndak akan badampak kapado kesehatan tapi dek ambo urangnyo parlente bana dan sangaik panjijok dengan hal saketek apopun mako kalau manuruik ambo, kalau urang manjua makanan, dan di dalam makanan nyo tu ado rambuik, mako makanan tu ndak layak untuak di makan. Masak iyo rambuik nyo se ndak bisa nyo abehan. Apo lai nan lain. Harusnyo di buek an standar penyajian makanan supayo makanan tu ndak tacemari jo hal saketek apopun tamasuak rambuik. Misalkan pakai ikek kapalo atau sejenisnyo.


Maraso mual katiko mancaliak muntahan mungkin sajo hanyo merupokan suatu reaksi terhadap aroma indak sedap, ado kemungkinan tubuh memiliki reaksi bawah sadar dengan kondisi di sekitarnyo tasabuik. Jiko seseorang maraso mual, cubolah untuak perlahan-lahan mengonsumsi minuman besoda, malangkah ka lua untuak mandapek udaro segar atau mengalihkan pikiran dengan aktivitas lain. Suatu hal yang pasti jan langsuang melakukan latihan atau berolahraga, karano beberapo jenis kondisi yang mengharuskan pengerahan tanago bisa memicu mual. Babarapo ahli bapandapek bahwa dorongan untuak muntah bisa dikontrol jo caro mengonsumsi makanan dan minuman tatantu sarato mancubo untuak mambuek tubuh rileks melalui tarikan napas dan bisa pulo melakukan meditasi.


Siang hari katiko Lisa sadang mambali makanan di salah satu tampek nan direkomendasikan samo kawannyo. Tampek tasabuik cukuik rami karano saat itu adolah jam istirahat. Mancalial itu Lisa langsuang maambiak posisi untuak tagak maantri makanan. Namun, katiko inyo ado dibarisan antri ado urang nan tibo-tibo langsuang manyelip antrian dan kini tagak dimuko Lisa. Mancaliak itu Lisa berang dan manegur urang nan alah manyarobot antrian tadi. Urang nan manyarobot antrian itupun takah urang indak maraso bersalah dan mamiliah untuak manjawek kecek Lisa. Akhianyo keadaan samakin ricuh karano Lisa nan cakak samo urang tasabuik. Mancaliak urang alah rami mancaliakan inyo baduo cakak, Lisa mamiliah untuak pai dari kadai tadi dan mamutuihan untuak mambali makanan ka tampek lain.


Acara perpisahan ambo kali ko harus pakai baju yang rancak dan aksesoris yang bagus supayo ambo pacayo diri untuak naiak ka ateh panggung. Ambo mambali kaluang yang bisa dikarek kan ka jilbab, jadi jilbab ambo ko mode pashmina yang bisa dibantuak-bantuak supayo makin ancak. Kalung ko masang nyo harus didului oleh pashminan jadi model kalung ko masih nampak di bagian luar, patamo pakai pashmina awak dulu buek sisi yang pendek jo panjang setelah itu pakai an lah jarum, setelah itu awak pasang kaluang tu tapi hrus ado dibawah bagian yang sisi pendek , setelah itu ambiak sisi pashmina yang panjang lilik an ka bagian yang sabalah nyo jan sampai kaluang ikuik baputa jadi kaluang tu harus nampak di depan terakhir jarum an bagian kain diateh kapalo awak raso-rasoan se lah pas alun. Waktu sampai ka sakolah ndak lamo dari itu luntua badak ambo dek gara-gara manangih yo bana sadiah setiap harus bapisah jo kawan yang alah awak anggap saudara surang.


Awak sabananyo bukan urang yang pikun tapi indak tau manga maingek namo urang tu kadang indak samudah itu. Padohal awak ingek wajahnyo cuman pas batamu awak salah sabuik namo atau bisa juo sabaliaknyo. Iko pangalaman ambo juo nan nio manyapo kawan lamo ambo, ingek jo mukonyo tapi salah manyabuik namo. Pas itu tajadi ambo sabananyo malu bana cuman ambo lakuan caro iko supayo indak taraso malu bana. Patamo jujua se langsuang ka urangnyo kalau agak mirip juo jo kawannyo nan ciek lai, kaduo pura-pura kenal se jo inyo, katigo pura-pura indak tajadi apo-apo tadi, siap tu ajak se kenalan baliak supayo indak salah namo liak.


Pasangan nan elok untuak dijadian sandaran dalam hiduik mambuek banyak urang maimpiannyo. Dalam mancari pasangan hendaknyo mamarhatikan kriteria pasangan. Kriteria untuak mancari pasangan manuruik islam yaitu dicaliak dari agamanyo. Mancari pasangan saiman dan dinilai nilai agama nan inyo pacik serta ketakwaannyo. Kaduo, badasarkan keturunan atau barasal dari keluarga nan elok. Katigo, berdasarkan fisik. Kaampek,mamiliah dari harta dan pekerjaan atau pasangan nan alah mapan. Kaampek, pasangan nan indak tamasuak mahramnyo. Kalimo, pilihlah dari pengetahuan dan keterampilannyo. Kaanam, mamiliah pasangan nan sataro atau sapadan. Artinyo dianjurkan untuak mamiliah nan jarak umua indak tarlalu jauah bia kesetaraan dan pola pikia cenderung samo sahinggo dapek maminimalkan gap dalam hubungan rumah tango. Caro-caro iko dapek dipakai untuak pertimbangan dalam mamiliah pasangan.


Dina nan sadang sanang manonton TV malah diganggu samo adiaknyo nan kini barumua 12 tahun. Dina nan cukuik tausik pun manyuruah adiaknyo untuak diam. Tapi indak disangko bukannyo diam malah manokok Dina mamakai botol aia minum nan saat itu barisi satangah. Dina pun langsuang mamberangi adiaknyo dengan mangaluaan kato-kato nan agak kasa dan dengan nado suaro nan cukuil kancang. Suaro nan nyo kaluan samo Dina sampai ka rumah tatangganyo saking karehnyo. Mandapekan pukulan nan cukuik kancang itu mambuek kapalo Dina agak sakik. Adiaknyo nan mandanga suaro Dina sakancang tadi mambueknyl langsuang mangaduan ka amak sambia manangih-nangih. Mancaliak itu emosi Dina langsuang naik mancaliak adiaknyo malah mangaduannyo ka amak.


Perlakuan kapado nasabah di Bank saharusnyo samo. Nasabah di bank adolah urang nan mamakai jasanyo sahinggo indak batua jiko ado karyawan mambeda-beda kan perlakuannyo badasarkan penampilan. Manuruik visi dan misi perusahaan pun mangungkapkan kalau harus mambari pelayanan nan terbaik kapado satiok pelanggan artinyo indak buliah ado perbedaan perlakuan. Hal ikopun pernah dibahas oleh Otoritas Jasa Keuangan (OJK) agar mangawasi panangguang jawab Bank untuak mamperbaiki pelayanannyo kapado nasabah. Pelayanan nan adil kapado nasabah penting untuak dilakukan agar Bank mandapati loyalitas nasabah sahinggo badampak elok kapado Bank. Dengan ketatnyo pangawasan nan dilakukan OJK dapek mambuek perusahaan labiah batangguang jawab dengan babuek adil dan indak mambedakan antar nasabah.


Sasudah lulus SMA Niko nio bana malanjuikan sakola ka universitas negeri. Wakatu SMA nilai inyo pas-pasan, jadi nyo sadar bana kalau ndak bisa maarokan untuak lulus SNMPTN. Sasuai jo prediksi nyo, inyo ndak lulus SNMPTN. Karno tau kasempatannyo cuman SBMPTN lai, inyo baraja sungguah-sungguah. Inyo ikuik les persiapan SBMPTN lo di tampek bimbiangan baraja. Ndak itu se Niko daftar lo les online. Tapi takdir bakato lain, karajo kareh Niko alun mambuahan hasil. Inyo ndak lulus lo SBMPTN. Inyo sadiah bana satalah tau inyo ndak lulus. Aia mato nyo pun ndak tatahan lai, inyo manangih sajadi-jadinyo. Inyo ndak tau harus baa lai untuak bisa masuak ka universitas negeri nan inyo impikan.


Ambo ado rancano ka pai main jo kawan ambo, tapi kawan ambo ko minta japuik ka rumahnyo soalnyo inyo indak punyo honda. Wakatu di perjalanan ambo kanai macet. Kesal bana rasonyo padohal nio pai main capek supayo pulang indak malam bana, iko mood sabalum pai ko ancak lo. Kini kanai macet nio berang se rasonyo. Ambo telpon lah kawan ambo ko sambil berang-berang ka keadaan kini. Kawan ambo ko urang nyo batanang tu diagiah ceramah lo ambo saketek. Kecek nyo nan patamo awak lakuan adolah sadari kalau iko bukan akhir dari sagalonyo, kaduo kendalikan diri, katigo tarik nafas lambek-lambek, taruih tu tarimo se siapo tau beko tacaliak cowo ganteng kecek nyo. Sabana lah kawan ambo ko yo positif bana.


Kecewa se ambo mancaliak urang nan ambo kiro alah cukuik dewasa balari sakancang-kancang nyo setelah nyo melakukan sesuatu nan memalukan untuak dirinyo. Sabananyo dari ketek ko awak harus ma ajaan. Apo nan harus dilakukan kalau awak salasai berbuat sesuatu nan ndak manyangakan untuak sabagian urang. Nan pertamo, kenalkan budaya minta maaf. Jadi katiko awak salasai mangarajoan sesuatu nan disangajo maupun nan ndak di sangajo dan tanpa wak sadari manggaduah atau mambuek risih urang mako katokan lah kato maaf. Nan kaduo, katiko nio ma akiri obrolan atau percakapan singkek maupun panjang jo seseorang mako harus wak selipkan kato izin , pamit, atau pemisi sabalum maninggakan urang tu. Dengan caro sarupo itu barulah awak di kecek an sabagai manusia nan baradaik.


Ambo kadang bingung juo jo adiak ambo dirumah, baa kok inyo moodyan bana urang nyo. Acok bana inyo berang-berang ndak jaleh, padohal ambo ndak manga-manga gai do. Contoh se wakatu sadang manonton tv, inyo mamberangan ambo padohal ambo yang labiah gadang. Adiak ambo ko berang-berang ndak jaleh, manuruik ambo ndak ado yang salah dari ambo. Manonton ambo ndak manggaduah do suaro tv nyo ketek, indak lo manggaduah inyo. Sabana labil anak zaman kini, ado se yang salah dek inyo kalau lagi maso puber ko. Ambo manahan hati se dek tingkah laku adiak ambo ko. Baa kalau urang lain, pasti alah bacakak jo inyo.


Hari Minggu kapatang pas lagi ka kolam renang. Ambo berang bana dek gara-gara diserobot se antrian ambo katiko nio naiak di salah satu wahana yang ado disitu. Padohal ambo cuman manonjongkok sabanta karena panek, indak lo pai dari antrean tu do. Tibo-tibo se ado urang nan maju-maju se manyarobot antrian ambo. Kesal bana raso e, nio marah ka inyo beko bacakak lo. Padohal ambo alah panek mangko dek itu jongkok sabanta. Urang rami di hari libur ko jadi nio naiak wahana nyo se harus mangantri. Alah urang tadi yang naiak duluan, ambo masiah di balakang. Raso lah maleh se ambo naiak itu, pai lah ambo ka tampek lain. Sambia bajalan masiah juo berang ambo dalam hati ko.


Katiko sasaurang akan manjalani pengobatan jo disuntikkan barbagai obat melalui  jarum suntik ka tubuh diperlukan keadaan nan Fit dima tekanan darah haruih normal sarato pasien barada dalam kondisi nan tenang.  namun terkadang ado babarapo urang nan  takut untuak disuntik karano inyo maraso bahwa katiko inyo disuntik akan teraso sangek sakit sahinggo mereka akan manunjukkan raut wajah sarato gejala panik nan barlebihan.  sasaurang nan sadang panik karano Akan disuntik iko jugo perlu ditenangkan oleh dokter bia katiko disuntik indak salah tampek dan metode nan mana itu dapek mamperburuak kondisi pasien.  lalu,  penting jugo  untuak melihat bagaimano keadaan mantal pasien katiko akan disuntik.  mako dari itu bagi perawat atau petugas kesehatan nan akan manyuntikkan obat ka pasien perlu dilakukan barbagai metode sasuai prosedur dima inyo jugo haruih mamparatien bagaimano reaksi pasien tahadok metode pengobatan tasabuik.


Sabalum ambo jadi dosen sarupo kini ambo hanyolah saorang murid nan acok di buli dek kawan sakelasnyo. Ambo adolah anak nan pemalu, pandiam, bahkan ndak suko ba gaua. Tapi semakin umua ambo batambah dewasa ambo maraso alah saat nyo ambo untuak barubah. Alah saat nyo ambo hiduik labiah bermanfaat untuak diri ambo surang. Ambo mulai melatih diri untuak perlahan mahilangan raso pemalu ko. Ambo mulai lah cubo-cubo ikuik pelatihan 'Public Speaking' hingga akhirnyo ambo bisa barado di titik ko. Kini apo lai. Urang nan manggalak an ambo tu kini hanyo tadiam se di bangku sambia mancaliak an urang nan nyo galak an dulu mangecek di muko nyo.


Pado 20 januari patang ado pangumuman manganoi ujian Pagawai. Dari hasil itu tanyato nan lulus ado sabanyak sapuluah urang. Salah satunyo adolah Haikal. Haikal akhianyo lulus ujian satalah gagal sabanyak duo kali. Badasarkan pado hal itu sangaik wajar rasonyo kalau Haikal maraso sangaik sanang dan bahagia. Parasaan sanant nan dirasokan dek Haikal timbua karano payahnyo untuak lulus ujian pagawai. Jadi katiko mandapekkannyo pastilah seseorang akan maraso sangaik sanang. Ujian pagawai adolah ujian nan dilakukan untuak manyeleksi urang nan baru sajo malamar untuak manjadi pagawai. Ujian pagawai biasonyo maliputi ujian psiko, ujian matematika dasar, dan masih banyak lai. Mancaliak dari jenis ujiannyo rasonyo wajar kalau banyak urang nan gagal katiko ikuik ujian iko.


Ante den penah carito, ternyata ludah tu ado macam-macam warnanyo. Biasonyo ludah urang normal pada umumnyo bening, kadang ado buih setek-setek. Tapi kalau lai panyakik, macam-macam warnanyo. Ado aia ludah yang bacampua darah, iko ko tajadi dek iritasi atau luko di salapuik cerna daerah kerongkoan atau gusi badarah. Kemudian aia ludah bawarna kuniang, iko tajadi dek infeksi di saluran kerongkongan disertai damam dan payah manalan. Kamudian adolo yang babusa merah, biasonyo di ikuikan samo batuak kareh. Iko manandoan adonyo pandarahan di dalam paru-paru dek infeksi paru. Tu lai lo yang bawarna hitam, tapi iko jarang sih, jarang bana lai mah, inyo tu tajadi dek pandarahan di saluran cerna, paliang acok dek ulkus peptic atau tukak lambuang.


Urang nan kanai prank, ado nan suko dan tarimo tapi ado juo yang indak suko dan berang. Apolai kalau manyebabkan keadaan yang buruak katiko di prank. Prank urang ko kan bamacam-macam ado nan bahasial dan ado nan indak. Ambo alah pernah jo kanai prank dan siap tu masuak rumah sakik karena ambo indak siap kanai prank. Waktu prank itu tajadi ambo tasungkualah ka dalam selokan, kumuah sadoalahnyo. Manuruik ambo prank-prank nan viral di sosial media tu indak paralu di ikuik an bana. Prank bisa mambuek urang mangalami gangguan kecemasan dan hal-hal yang indak diinginkan tajadi kalau prank tu gagal ditangah jalan.


Sebelumnyo ambo takajuik bana dengan pemberitahuan di WA basonyo hasil tes swab ambo positif covid. Sabalum di agiah tau kalau ambo positif saketekpun gejala ndak ado nan ambo rasokan. Tamasuak batuak-batuak. Tapi setelah ambo tahu kalau ternyata ambo positif covid gejala-gejala mulai bamunculan. Mulai dari batuak-batuak, sasak angok, kapalo paniang, raso makanan ndak ado nan taraso, dan ngilu-ngilu di persendian tibo-tibo datang sacaro basamo-samo. Takuik bana hati rasonyo. Salamo sakik hanyo bisa solat taubat karano alah raso-raso ka mati se saat itu. Ditambah berita-berita nan di siarkan di TV tambah mambuek pintu gerbang kematian taraso samakin dakek. Untuanglah ambo bisa malewatinyo dengan selamat.


Rafly alah marasoan baa sanangnyo mandapek an hadiah dari giveaway nan inyo ikuik an. Namo pemenang undian tu kalua namo inyo dan mandapek hadiah nan ancak juo. Manuruik rafly awak indak paralu takuik untuak ikuik undian kalau memang penyelanggaranyo itu resmi. Apo nan awak takuik an kalau urang nan maagiah awak hadiah tu dari lembaga yang resmi banyak juo urang nan maikuik an nyo. Undian tu kan sebagai bantuak partisipasi dari masyarakat atau banyak urang kapado urang nan manyalanggarakan atau dari produk yang sadang disebar luaskan. Biasonyokan ado juo dari produk minuman ataupun makanan yang resmi dan di akui maadoan undia kapado konsumen nyo.


Ngeri bana mancaliak berita-berita di TV akhir-akhir ko. Berita ndak jauah-jauah dari rampok, todong, maliang, dan sejenisnyo. Apo lai panodong-panodong kini banyak nan pakai sanjato. Ndak takuik nyo untuak mahilangan nyawo urang. Ko ado tips dari ambo supayo awak dihindari dari situasi saroman itu. Nan pertamo, usahoan untuak selalu bakawan kalau pai kama-kama. Panodong tu akan bapikia duo kali kalau awak bajaln rami-rami karano pasti ndak akan mudah untuak inyo baraksi. Nan kaduo, kalau alah nampak gelagak-gelagak urang nan mancurigakan  langsuang se pai ka tampek urang nan rami. Tungggu se disitu sampai situasi aman sambia mancari pertolongan. Antah itu manelepon saudara atau urang-urang nan bisa manyalemek an awak dari situasi itu. Nan katigo, jan pakai benda-benda nan bisa mancolok peratian parampok. InsyaAllaah awak dilindunagi dek tuhan.


Dulu wakatu ketek kori indak suko bana makan sayua. Satiok makan inyo cuman maambiak lauak jo nasi se saketek. Nenek kori ko manakuik an bana labiah dari amak inyo. Kalau jo amak makan indak pernah dipakso do nio makan apo. Jo nenek ko lah kori maraso takuik bana kalau makan, kareno satiok makan salalu diancam untuak indak buliah main lai. Kori ingek bana carito inyo katakuik an kalau makan jo nenek, soalnyo inyo kalau makan indak buliah main kalau alun makan sayua. Bantuak nenek kori juo kalau berang manakuik an alah bantuak kak ros kareno dulu yang kori tonton film upin-ipin yang kak ros manjadi urang yang paliang pamberang. Kalau nenek marah matonyo malotot, bantuak ado sinar yang kalua di matonyo, tangan nyo bacakak pinggang, rambuik nenek bantuak kak ros kuncik kudo.


JD.ID marupokan salah satu layanan balanjo daring atau online nan alah terkenal di masyarakat Indonesia. JD.ID ko salah satu layanan balanjo online nan tagadang dan terkenal di Indonesia nan manjua produk-produk sarupo elektronik, fashion, perlengkapan rumah tangga, dan lain-lain dan menjamin keaslian dari produknyo. Iklan dan promo JD.ID ko tamasuak nan rancak. Iklannyo pun alah masuak TV. Antah apo nan tajadi JD.ID ko maambiak langkah untuak mamPHK karyawannyo. Manuruik Jenie Simon (Director of General MAnagement JD.ID ) langkah ko dilakukan sabagai salah satu improvisasi perusahaan untuak dapek taruih baadaptasi dengan tren industri di Indonesia. Sadiah bana mandanga kaba PHK PHK ko. Tapi ba alah lai, sadonyo alah jadi keputusan perusahaan. Awak cuma bisa manarimo.


Wakatu wak bapisah atau ditinggaan jo kawan baik wak surang raso sakiknyo samo atau bahkan mungkin raso sakiknyo labiah dari raso sakik jikok wak ditinggaan oleh pasangan. Pertemanan tu hubungan tanpa syarat, perhatian nan wak agiahjo nan wak tarimo dari kawan wak tu rasonyo ndak bersyarat, dan kini wak harus kehilangan hubungan tu. Emang hiduik ndak bisa taruih sajalan tamsuak wak jo kawan wak. Tahap patamo dari papisahan adolah p anyangkalan (denial). Wak pasti ndak pernah mempersiapkan diri untuak bapisah jo kawan, jadi wakatu bapisah wak langsuang manyangkal kenyataan. Wak acok ndak bisa manarimo kanyataan dan batanyo-tanyo dek a wak ditinggaan oleh kawan wak.


katiko Lisa sadang turun dari bus nan inyo naiki untuak pergi ka kampung indak sengaja inyo mancaliak kantong asoy nan barwarna hijau di ma kantong tasabuik diikat. Sekilas pandang Lisa mancaliak ado sesuatu nan tadapek dalam kantong tasabuik.   namun indak lama kemudian ado urang nan turun dari bus dan indak sengaja manginjaknyo sahinggo isi dari kantong tasabuik keluar dan muncrat. Mancaliak muntahan nan alah muncrat kemana-mana itu mambuek Lisa sangek jijik dan langsung inyo mual. Lisa langsung mangalihkan pandangannyo ka arah lain dan bargegas manuju kamar mandi. Katiko di kamar mandi inyo langsung mambasuh mukanyo dan muncuangnyo untuak manghilangkan pikiran akan tahan nan inyo lihat  tadi.


Ambo sabananyo penerbangan jam 4 tapi tibo dibandara alah labiah dari itu alhasil pasawat tu alah pai. Patamo tu memang takajuik bana ambo karena katinggalan pesawat, untuang se diagiah solusi jo kawan ambo dan ado langkah nan bisa awak lakuan. Patamo tetap tenang se dan indak usah panik apolai berang-berang, kaduo kalau yang awak bali tiket normal awak bisa manuka tiket awak ko ka penerbangan salanjuiknyo, katigo pai lah gate dan mintalah solusi biasonyo inyo akan manolong awak. Pado saat itu jan berang-berang awak karena katinggalan pesawat karena hal nan tajadi itu salah awak surang, indak mungkin pesawat tu yang harus manungguan awak surang.


Indak lamak bana katiko awak sadang terburu-buru tapi kanai macet. Apolai pas di jalanan macet tu hari paneh atau hari hujan. Kalau paneh ka angek an, kalau hujan ka hujanan basah sadoalahnyo. Macet ko ndak bisa awak terka-terka jadi pas awak kanai macet indak bisa jo awak nio berang-berang alah kanai baa lai. Banyak yang mode tu, tamasuak ambo yang dulunyo acok berang-berang kareno kanai macet di jalan. Untuak kalian kasodonyo cubolah untuak manarimo keadaan. Mangko dari itu wakatu kanai macet cubolah untuak basaba dan indak mampaburuak keadaan awak karena indak tarimo kanai macet. Banyak urang yang samo bantuak awak jadi indak awak surang se yang paralu jalan capek.


Saat itu Lisa barado di Kumpulan mahasiswa nan sadang malakukan demo di depan Gedung DPRD. Alah sakitar 3 jam Lisa berdiri  sambia malakukan orasi. Namun karano alah latiah dan suasana saat itu semakin indak kondusif mambuek Lisa kalua dari karumunan. Katiko alah duduk inyo maraso sangek geLisah serta karingat nan bercucuran bagitu banyak. Salain itu inyo maraso mual disertai perasaan nan sangek geLisah selamo babarapo manit. Inyo maraso pusing barado di karamaian iko dan mambutuhkan katenangan. Namun karano saat itu sadang demo,  gejala serangan paniknyo saat itu manjadi lebih parah sahinggo inyo marasokan lemas dan hanyo mampu bersandar di pohon. Mancaliak kaadaan Lisa nan saat itu sangek mamprihatinkan kawan-kawannyo langsuang mamberikan minum dan mamberikan kata-kata penenang agar Lisa kambali stabil.


Hari iko harusnyo jadi hari nan spesial untuak Julio karno iko ulang tahunnyo nan ka 15. Tapi hari spesialnyo ko barubah jadi hari duko, akak nyo satu-satunyo harus menghadap Tuhan. Rumah Julio lah rami oleh urang-urang nan nio manjanguak akaknyo. Peti nan barisi akak nyo la talatak di tangah ruangan nan dihias putih dan masih tabuka supayo palayat bisa mancaliak akak nyo untuak tarakhir kali. Akak nyo mamakai gaun putih dengan tangan malipek, mukonyo dirias sarancak-rancak nyo dan nampak muko akaknyo taduah. Julio ndak sanggup mancaliak akak nan paliang inyo sayangi tabaring dalam peti. Kini hari ulang tahunnyo akan jadi hari inyo mangingek akak nyo pai salamonyo.


Sia nan ngecek kalau hiduik surang tu ndak bisa sanang? Masyarakat kini ko acok mancaliak kalau hiduik surang tu manyedihkan. Hal ko mambuek urang-urang mamasoan diri untuak mambuek hubungan jo urang lain. Banyak urang nan bapikia sananyo hiduik surang tu ndak baa-baa dan ndak saburuak jo nan dipikian urang-urang. Tapi karno stigma dari urang lain nan mambuek wak jadi sadiah kalau hiduik surang. Padohal berhubungan jo urang pun alun tantu akan sanang lo. Nikmati se kesendirian wak dan jan manggantuangan hiduik wak jo pandapek urang lain. Wak nan tau apo nan wak rasoan bukan urang nan hanyo mancaliak sapinteh se.


Hari rayo lebaran memang alah manjadi rutinitas keluargo mayang untuak mainap di rumah nenek. Alah 2 minggu di rumah nenek, kini wakatunyo pulang kareno harus sakolah lo baliak. Di perjalanan panek bana, jadi mayang maraso indak saba untuak sampai ka rumah dan istirahaik. Alah sampai bukannyo istirahaik mayang jo keluargonyo barasiah-barasiah mailangan laba-laba. Pas masuak ka rumah sabana jajok mayang mancaliaknyo kareno banyak bana laba-laba tu didalam rumah inyo. Jaring laba-laba nyo se alah gadang-gadang. Iko mungkin dek kareno bantuak rumah indak bapanghuni. Sabana jajok lah mayang mancaliak rumah nan banyak saranggo mode rumah nyo kini yang banyak laba-laba di atok rumah.


Bully adolah parilaku parunduangan nan dilakukan dek sakalampok urang tarhadap urang nan biasonyo labiah lamah daripado mereka. Bully biasonyo tajadi di suatu lingkuangan seperti sakolah, kampus, bahkan kantua. Korban dari parilaku bully biasonyo akan mangalami katakutan dan trauma nan mandalam. Katakutan itu inyo alami karano inyo indak punyo kamampuan untuak malawan atau mambaleh parilaku nan indak lamak tersebut. Samantaro trauma muncul karano hal tersebut lah dialaminyo sacaro baulang-ulang sahinggo maninggakan bakeh di dalam pikirannyo. Urang nan kanai bully biasonyo cenderung labiah pandiam daripado urang lain nan ado di lingkuangannyo. Kamudian urang nan manjadi korban bully biasonyo indak mampunyoi cukuik banyak kawan di lingkuangan itu.


Ambo pernah mangalami kecelakaan wakatu ketek dan menyebab kan mato ambo rusak dan kini mato ambo sampai minus 30 dan harus pakai kaco mato yang indak ancak bagi ambo. Bantuak ambo kini mato pakai kaco mato boto yang taba bana, tangan sabalah ado bakeh luko gadang dan tacaliak bana, kaki ambo agak pincang lo saketek jadi kalau bajalan manengklek-nengklek. Ambo alah syukuri hiduik ambo punyo fisik mode ko karena alah disalamaik an dek tuhan nan kuaso dari kacalakaan. Tantulah berang ambo katiko ado waktu tu urang yang menghina fisik ambo ko. Sia lo yang nio kecelakaan sampai mode tu jadinyo.


Bisuak adolah hari ujian semester Mira disakolahnyo. Namun malam kini Mira malah sibuk mambuek tugas nan alum inyo salasaian di minggu lalu sahinggo tugas tasabuik haruih dikumpuan bisuak. Karano bisuak adolah hari ujian mako Mira pun langsuang baraja satalah mambuek tugasnyo nan alah manumpuak tasabuik. Sadang baraja, tibo adiaknyo mangetok pintu kamarnyo bakali-kali. Mandanga itu Mira nan sadang stress baraja langsuang mamberangi adiaknyo nan kini sadang dimuko pintu. Awalnyo adiaknyo nio maajak uninyo makan malam tapi karano diberangi adiaknyo langsuang baliak ka ruang keluarga dakek amaknyo. Mira langsuang manutuik buku-bukunyo karano inyo maraso alah tabaok emosi sahinggo jiko tetap dilanjuikan barajanyo malah makin indak dapek.


Jan manggalak an urang nan tibo-tibo panik di ateh pangguang. Cubo pahami perasan urang tu. Siapa tau nyo mode tu karano panik dan takuik dicaliak an dek urang, atau mungkin waktu itu adolah penampilan pertamo kalinyo di ateh pangguang dan ditonton dek urang rami. Cubo lah posisikan diri awak jadi posisi urang tu. Pasti kalian akan marasokan hal nan samo kalau kalian tibo-tibo mangalami serangan panik di ateh pangguang. Agiah se dukungan barupo tapuak tangan alah berarti bagi mereka. Dengan begitu pasti mereka maraso labiah diharagoi. Maraso basonyo kalian mamaklumi apo nan sadang tajadi sahinggo mambuek urang tu labiah tanang dan bisa manampilkan sesuatu dengan hasil maksimal sasuai jo nan nyo harok an dari awal.


Untuak adiak-adiak dan kawan-kawan nan nio mancaliak hasil UTBK caronyo adolah sabagai barikuik. Patamo bukak pengumuman situs di link untuak mancaliak hasil kelulusan, kaduo masuak an no peserta awak, tarakhir masuak juo tangga lahia awak dan klik tombol untuak mancaliak hasil. Setelah mancaliak hasil tu pasti ado nan takajuik taruih manangih dan ado juo nan sanang bana. Ambo pernah juo marasoan sadiah nyo indak ditarimo di Universitas nan diinginkan. Rasonyo sadiah dan maleh untuak mangarajoan hal-hal lain tapi awak harus tau itu bukan akhir untuak awak. Awak bisa mancubo lai sampai akhirnyo awak bisa lo marasoan berhasil dalam masuak ke perguruan tinggi dan malanjuik an pendidikan awak.


Takuik dimarahi atau diberangi mungkin adolah hal wajar bagi satiok manusia jiko malakukan kasalahan. Tapi kalau awak hanyo malakukan kasalahan saketek yang indak baakibat fatal do, labiah baik hanyo makoreksi diri dan minta maaf. Tapi ado urang yang sangaik-sangaik takut dimarahi katiko malakuan kasalahan setek. Ciri-cirinyo yaitu raso khawatir atau takuik bakalabiahan bahkan panik, tagang, parasaan indak nyaman, maraso salalu dalam bahayo, maraso galisah atau indak tanang di tampek duduak, mangecek bakalabiahan atau capek, payah konsentrasi, takuik hilang kandali, payah tidua, dan salalu overthinking, raso nio pingsan atau tacakiak, takanan darah atau danyuik jantuang maningkek, sakik kapalo, pusiang, mual atau raso indak lamak di lambuang, sasak ditanggorokan dan payah bahangok, gametar, lameh dan bakaringek dingin.


Aku sebelumnyo memang pernah takuik bana tahadok ketinggian. Namun kini umua alah baranjak 25 tahun sahinggo den haruih menghadopi katakuikan tahadok ketinggian tasabuik. Mako dari itu den akan mancubo menaiki roller coaster nan takenal di salah satu tempat wisata. Namun katiko den menaiki roller coaster tasabuik den langsuang bakeringat dingin dengan tubuh nan bagetar katakuikan. Katiko barado di ketinggian den mancubo melawan rasa takuik dengan membuka mato dan mancaliak ka bawah. Namun saat itu den langsuang memejamkan mato dan batariak. Marasokan roller coaster nan indak berhenti dan masih dalam ketinggian den langsuang menangis. Raso pusing langsuang menghampiri sahinggo den hanyo bisa tadiam sambil menangis di bangku tasabuik. Setelah 5 menit kemudian barulah den turun dari roller coaster tasabuik dan lemas indak batanago untuak tagak.


Alah 5 tahun Adel ndak pernah diagiah kejutan di hari ulang tahunnyo. Inyo ndak manyangko kalau tahun ko keluarganyo mabuek kejutan untuak nyo. Padohal keluarganyo ndak biaso marayoan ulang tahun. Tapi tahun ko babeda, Adel takajuik jo kejutan ulang tahun nan diagiah oleh ama dan apanyo. Adel nan sadang lalok tibo-tibo tajago dek ado suaro balon malatuih. Waktu inyo bukak matonyo, kironyo ama dan apanyo alah mambaok kue dan lilin sambia nyanyi lagu salamaik ulang tahun. Adel awalnyo kesal dek tajago, satalah maliek itu inyo langsuang galak dan terharu mandapek kejutan dari urang gaeknyo. Mungkin dek iko ulang tahun Adel nan ka 17 makonyo urang gaeknyo mambuek kejutan supayo ulang tahun nan katujuah balehnyo spesial.


Caritonyo kan ambo alah ngekos salamo 2 tahun di tampek kosan ambo ko. Salam itu juo indak ado baun-baun atau tumpuak an sampah yang mambuek ambo jajok. Ambo sabana jajok mancaliak itu, untuak patamo kalinyo ado tumpuak an sampah gadang dakek kosan. Entah dari bilo jadi tampek panumpuak an sampah, padohal salamo ko indak ado. Manolah baun, sampah nyo alah maleber sampai ka jalan. Sabana manggunuang tumpuak an sampah tu. Ondeh jajok, sabanalah jajok bana amno mancaliak tumpuak an sampah dakek kosan ambo ko. Indak ambo se, sadoalah urang kos di siko juo banyak nan manyayangkan hal iko bisa tajadi.


Harus diakui kalau para selebritis pun tarnyato manusia biaso. Bagaimano indak, maski manyandang gala 'artis' nan dialu alu kan dek masyarakat, para selebritis pun pernah pulo punyo pangalaman mamalukan. Indak takacuali salah satu artis papan ateh Indonesia, Acha Septriasa. Balakangan, artis cantik tasabuik taliek sibuk promosi wara-wiri. Pasalnyo, film tabaru nan inyo bintangi mulai tayang di bioskop tanah aia. Tantunyo launching film tasabuik manjadi kabanggaan surang bagi Acha talabiah Wakil Gubernur DKI Jakarta, Sandiaga Uno turuik hadir mandukuang filmnyo. Namun, ado kajadian iandak tadugo katiko inyo sibuk malayani sesi foto. Mandadak anaknyo galisah manunggu kadatangannyo di rumah. Tantu sajo hal ko mambuek Acha harus bur-buru pulang. Sontak, Acha tangah panik manghubungi supir pribadinyo untuak bagageh manjampuik. Taliek jauah, otonyo alah manunggu di muko. Acha bapamitan kapado fans dan Pak Sandiaga Uno, tapi oto nan dinaik an dek Acha adolah oto pak Sandiaga Uno.


Sadiah karena ditolak jo Universitas nan awak nio tantulah dirasoan oleh beberapo urang nan indak berhasil dalam UTBK atau Ujian masuak perguruan tinggi. Naila pernah juo marasoan hal nan mayadiahan katiko ditolak masuak perguruan tinggi nan inyo impikan sajak di Sakolah Manangah ateh. Walaupun pado saat itu naila maraso sadiah  tapi inyo ndak pernah latiah untuak baraja. Naila manyarankan bana untuak urang nan banasib jo inyo agar indak latiah dan samangaik salalu untuak baraja. Jadianlah pengalaman awak kabalakang manjadi motivasi awak untuak baraja labiah lagi. Jan baranti untuak barusaho mandapek an apo nan awak usahokan walaupun pernah gagal di jalan.


Lulus ujian mamakai caro nan jujur adolah sabuah prestasi nan sangaik baharago dan patuik diapresiasi. Hal itu karano awak alah berhasil mancapai tujuan dengan caro nan batua dan indak marugian urang lain. Manjadi jujur dalam mangarajoan ujian indak hanyo adolah tindakan nan etis, tapi adolah caro nan efektif pulo untuak mancapai hasil nan maksimal. Dengan awak manjadi jujur, awak bisa mancaliakkan kamampuan dan pengetahuan wak sacaro nan sabana-bananyo, sahinggo awak bisa tau kalabiahan dan kakurangan awak dengan labiah jaleh. Selain itu, lulus ujian dengan caro nan jujur akan maagiah juo raso pueh dan picayo diri nan labiah tinggi, dikaranokan awak indak paralu maraso bersalah atau takuik tabongka katiko mangarajoan soal. Jadi marihal awak lulus ujian dengan caro nan jujur dan maagiah usaho maksimal dari diri awak surang.


Menjalani operasi untuak manyembuhkan seseurang dari penyakit parah marupokan tindakan nan biasonyo akan diambil oleh dokter. Namun indak sedikit pasien nan maraso bahwa manjalani operasi adolah tindakan nan sangek manakutkan dan manandakan bahwa inyo sadang barada di ujung kematian. Selain itu juga  banyak pasien maraso katiko melakuan operasi inyo indak mamiliki banyak kesempatan karano risikonyo nan besar. Padahal sebenarnyo katiko seseurang melakuan operasi maka itu adolah tindakan nan dokter sarankan untuak manyembuhkan penyakit jo peluang nan cukuik besar dibanding jo pengobatan lain. Maka dari itu sering bana dokter mamberikan arahan kapado pasiennyo bahwa melakuan operasi bukan akhir dari penyakitnyo. Maka dari itu,  janganlah takut katiko haruih manjalani operasi dan tetaplah barpikir positif bahwa operasi akan barjalan jo lancar.


Samakin kamari ambo caliak urang makin banyak nan tasingguang karano SARA. Apolai tentang agama. Pokoknyo semenjak Basuki alias Ahok melakukan penistaan agama Islam kini banyak urang nan labiah hati-hati kalau ka berucap. Sedangkan Basukise lai Walikota Jakarta kanai laporan apolai awak rakyat biaso-biaso se. Jadi kini kalau ka bertindak dan berucap harus labiah hati-hati. Tips dari ambo supayo tahindar dari singguang manyingguang tu cuma ciek. Bapikia sabalum mangecek. Latak kan lidah tu di belakang utak. Jadi sabalum awak mangaluan kato-kato atau melakukan sesuatu harus dipikian dulu. Jan utak nan dilatak an di muko lidah alias bakaleperan se kato-kato dari muluik nan kalua sahinggo ndak tau apo akibeknyo.


Sanjo hari katiko Lisa ingin pai ka Surau untuak mangaji inyo dikajuikan dengan suaro gonggongan anjing nan indak jauh dari tampeknyo berdiri saat itu. Mandanga ado anjing nan manggonggong kapadanyo serta mulai untuak ancang-ancang mangajanyo sontak saja Lisa langsuang berlari bontang-panting ka tampek nan aman. Namun karano Lisa  Berlari mambuek anjing  tadi mangaja Lisa. Mandapeki anjing tasabuik mangajanyo bisa langsuang pai manuju taman nan ado pohon mangga. Saat itu karano panik Lisa langsuang manjatuhkan tasnyo serta dengan capekmamanjat pohon. Entah bagaimana bisa kini alah barado di atas pohon walaupun inyo sebelumnyo  indak pandai untuak mamanjat pohon. Anjing tadi hanyo manunggu Lisa di bawah pohon sambia manggunggung kapadanyo. warga nan mancaliak kisah sadang di awasi oleh hewan tasabuik, mareka langsuang mangusia anjing tadi dan manyuruh bisa t


Kalau awak punyo anak ketek manuruik ambo satiok nyo melakukan kebaikan ancak awak agiah apresiasi. Kalau ambo labiah sanang manyalek an mainan baru di lemarinyo supayo nyo kiro dapek harta karun dari tuhannyo karano abis mambuek suatu kebaikan. Dengan mode tu beko nyo akan suko dan selalu babuek kebaikan. Memang ado juo nan ndak setuju dengan pandapek ambo karano maajan anak untuak babuek kebaikan tapi ndak dilandaskan keikhlasan alias maharok an balasan.Tapi selagi nyo masih ketek ndak masalah manuruik ambo. Itu lo caro nan bisa awak lakukan. Kok nan barek-barek dak lo tamakan dek utaknyo. Babeda lo kasusnyo kalau nyo alah gadang.


Ado guru Sejarah ambo nan suko bana mangumpua-ngumpua an aia liua nyo di pinggia muluiknyo. Bantuak nyo main-mainan lai lo. Sampai-sampai lah babuiah. Tapi manuruik ambo nyo ndak taraso bagai katiko aia liua nyo tu lah bakumpua di pinggia-pinggia muluiknyo. Kalau nyo sadar pasti nyo talan nyo. Kok ado keluarga kalian nan mode tu sampai an lah sacaro elok-elok. Dari pado urang nan mangecek an ka inyo labiah ancak awak nan manyampaian nyo. Kan ibo wak caliak sanak atau kawan kalian dipakecek-kecek an dek urang di balakang mode tu. Ambo urang nyo memang paibo. Ndak takao mandanga-danga kecek negatif dari urang tu do.


Produski aia ludah nan bakurang atau talampau saketek dapek manyebabkan muluik kariang. Urang nan mangalami muluik kariang akibat kakurangan aia ludah bisa mangalami babarapo kaluhan bantuak, acok maraso hauih, baun muluik, tanggorokkan dan bibia kariang, gangguan pado indra pangecap, payah manguyah atau manalan makanan, suaro sarak dan siriawan. Kondisi ko biasnyo disababkan dehidrasi, kabiasaan marokok atau mangonsumsi minuman nan balkohol sacaro balabiahan, panyakik tartantu bantuak diabetes, stroke, pany akik Alzheimer, sindrom sjogren, atau HIV/AIDS, efek sampiang pangubek an tatantu bantuak antidepresi, diuretik dan anthistamin, kemotrapi dan terapi radiasi dan panuaan. Untuak maningkek an produksi aia ludah, bisa mampabanyak konsumsi aia putiah, manguyah gulo-gulo karet, mangonsumsi gulo-gulo atau buah asam dan manjago kalembapan udaro.


Taingek lah ambo jo kartun upin ipin yang manggaduah rembo. Ambo ikuik-ikuik juo nio mangarajoan ayam dakek rumah ko. Ambo ambiaklah rantiang yang masih badaun, taruih tu ambo tapuak an ka ayam tu. Tanyato ayam tu barubah dari yang anok se langsuang mangerikan bantuak nyo. Bantuaknyo ko langsuang barubah matonyo langsuang merah, bulu-bulu sayok nyo takambang, paruh muncuangnyo tajam bantuaknyo, kaki nyo alah siap mangaja. Ondeh tanyato yo bana dikaja ambo dek ayam. Takuik bana ambo pas ayam tu mangaja, mamakiak-makiak ambo minta tolong ka amak ambo. Untuang se amak ambo ko mandanga suaro ambo mamakiak. Kareno ayam tu takuik ambo jadinyo jo ayam.


Dikhianati adolah perbuatan nan paliang manyakikan hati. Katiko alah picayo kapado sasurang malah dikhianati kepicayoan tasabuik dengan mudahnyo. Salah satu bantuak pengkhiatan yaitu selingkuh. Selingkuh sabananyo adolah masalah nan cukuik umum ditemui dalam hubungan. Manuruik peneliti di bidang Psikologi ado banyak alasan sasurang untuak basalingkuh dari pasangannyo. Indak tapenuhi ekspektasi dan kapuasan tahadok pasangannyo sahinggo inyo mancari urang lain untuak mancari kapuasan tasabuik babantuak fisik maupun batin. Manuruik Salterman Garcia, alasan bagi laki-laki nan basalingkuah biasonyo didasari dengan hasrat seksual sadangkan padusi yaitu kurangnyo kasiah sayang atau maraso diabaikan samo pasangannyo. Hal iko nan banyak mandasari tajadinyo perselingkuhan dalam hubungan di zaman kini.


Kesedihan nan dirasoan katiko mangalami perpisahan apolai perpisahan nan tajadi dalam keluarga. Perpisahan antaro urang gaek nan alah manjadi urang nan paliang penting dalam hiduik anak. Perpisahan bisa jadi sasuatu nan indak diinginkan dan tantu sajo moment iko mamarlukan waktu nan indak sabanta dalam waktu lupo atau segehnyo. Mako dari itu satiok urang nan mangalami kejadian perpisahan iko peralu tau caro untuak manguatkan mental agar dapek malanjuikan hiduiknyo tanpa tabayang-bayang samo kesedihan dimasa lalu. Maekspresikan raso nan dirasoan saat itu adolah salah satu usaho nan dapek dilakukan untuak meminimalkan risiko gangguan tahadok mental sasaurang nantinyo. Mambari waktu istirahat untuak diri surang agar dapek manenangkan diri. Bantuan dari urang tadakek pun sangek penting sahinggo si anak indak maraso surang. Jadi, kesehatan mental penting untuak diparhatikan.


Kapatang ko ambo jalan-jalan ka salah satu hutan lindung nan ado di kawasan Bogor, yaitu Taman Raya Hutan Bogor. Kalau dari Jakarta untuak mancapai tampek ko mambutuahkan waktu kiro-kiro 1 jaman kalau pakai tol. Tampek ko merupakan salah satu tampek wisata nan paliang hits di kota Bogor sahinggo pangunjuangnyo lumayan rami apolai kalau hari libur. Tapi nan mambuek ambo takajuik adolah katiko ambo nio pai solat ka mushola nan tampeknyo masih di kawasan pariwisata ko tibo-tibo ambo mancaliak padusi dari kejauahan mamakai baju putiah nan sadang tagak di bawah pohon gadang di dakek sungai nan barado di subarang musola. Padohal ndak ado akses untuak jalan ka subarang tu. Ndak banyak pikia ambo langsuang se balari ka tampek kawan nan alah labiah duluan masuak ka dalam mushola.


Kalian pasti pernah mangalami taso tasasak bana kan nio buang aia. Ambo bak itu juo ma, padohal indak manga kalau tasasak namonyo manusiawi. Tapi nan indak saharusnyo tu salah masuak toilet bantuak ambo. Ondeh malu bana salah masuak toilet katiko tasasak. Memang sabana harus ado bedanyo toilet laki-laki jo padusi tu. Tanyato memang ado di atehnyo antaro toilet laki-laki jo padusi nan ambo ko salah mancaliak, mungkin dek kareno tasasak. Padohal kan kalau toilet padusi cirinyo tu ado gambar simbol padusi, di tampek ambo tu juo keset kaki nyo warno pink, baunnyo juo jauah labiah indak baun dari toilet laki-laki. Padohal alah jaleh bana, cuman ambo se yang salah masuak.


Satalah duo bulan lalu, Jesi jo Sandi batunangan. Inyo baduo kini malangsungan hari baraleknyo. Pernikahan nan alah mereka tunggu salamo iko. Ijab Kabulnyo dimulai jam 9 pagi. Satalah dinyatakan sah dek penghulu jo saksi akhianyo Jesi jo Sandi alah resmi manjadi laki bini. Hari itu pulo baralek di gedung nan alah inyo sewa sabagai tampek manampung undangan. Satalah ijab kabul alah talaksanaan,inyo baduo mangganti baju jo baju anak daro khas Minang. Baju sirah nan biaso dipakai katiko acara baralek iko pun kini nampak rancak ditubuh anak daro. Satalah anak daro duduak di palaiminan, acara hiburanpun dimulai. Manari tarian khas Minang adalah salah satu bagian dari acara. Sasudah tari ditunjuakkan, kini tingga manunggu undangan maangiah salamek ka anak daro sambia mandangaan lagu nan sadang dinyanyian.


Bobi alah satahun lulus kuliah dan kini masih ndak punyo karajo. Rasonyo alah latiah Bobi untuak mancari karajo. Samanjak lulus, Bobi alah mulai malamar-lamar karajo online atau offline. Alah labiah dari 100 perusahaan nan inyo kiriman CV. Sayangnyo kabanyakan proses rekrutmen nan inyo lalui hanyo sampai tahap wawancara. Padohal inyo selalu latihan dan basiap kalau ka wawancara. Kawan-kawan kuliah Bobi kini alah pado dapek karajo. Bobi maraso gagal bana dibandiangan samo kawan-kawan nyo karno alah salamo ko inyo lulus kuliah dan alun dapek panggilan karajo juo.
Dalam hati Bobi rasonyo ingin manyarah se. Tapi baa lai iduik harus taruih balanjuik, jadi Bobi tatap se malamar karajo dima-dima.


Hari ko adolah hari pengumuman peserta nan lolos olimpiade tingkek nasional. Ado perasaan kecewa karano tim ambo gagal untuak lanjut ka tingkek nasional. Padohal banyak guru-guru nan meharok an tim kami untuak bisa lolos ka tingkek nasional. Kok diingek-ingek perjuangan dan persiapan kami mahadok i olimpiade ko alah maksimal rasonyo. Satiok hari pasti kami bahas soal-soal olimpiade dari tahun katahun. Perpustakaan pasti alah baserak-serak dan panuah dek buku referensi kalau kami alah bahas soal disinan. Sangkiang semangatnyo kami bisa mambahas soal sampai malam hari. Bisa dikecek an alah ndak kenal waktu. Salamo mambahas soal pun sangat nampak kemajuan tim kami. Tapi sayang kami ndak bisa lolos ka tahap salanjuiknyo. Maafkan kami karano alah buek kecewa guru-guru nan alah mandukuang kami salamo ko.


Tasya memang satiok sore di hari minggu salalu pai ka supermarket untuak balanjo minggua. Wakatu sadang mancari-cari barang yang kan dibali, takajuik lah inyo karena mancaliak kawan nan alah lamo indak basuo jo tasya. Langsuang se ditapuak nyo dek tasya pundak kawannyo, mereka baduo samo-samo takajuik. Tasya takajuik karena indak salah mancaliak urang dan sabana batamu jo kawan lamonyo bak itu pulo kawan tasya samo kaget nyo. Sampai indak bisa bakecek-kecek lai. Siap tu pai lah kami bajalan sambia bacarito keadaan salamo ko, apo se nan tajadi kini sadang sibuk apo. Biaso lah bantuak batamu urang nan lah lamo ndak basuo jadi banyak rentetan pertanyoan yang manunggu.


Andi marupokan siswa kelas 6 SD namun inyo telah mamiliki handphone serta sosial media sahinggo inyo dapek mangakses apapun melalui handphone tasabuik. Dan katiko inyo mambuka akun Instagram inyo mancaliak banyak foto cewek nan cantik dan seksi. Penampilan perempuan tasabuik sangek tabuka,  Andi nan baru partamo kali mancaliak itu pun melanjutkan scroll media sosial itu. Namun tibo-tibo ibunyo mangambik handphone nan sadang Andi pakai karano inyo mamerlukannyo untuak kamera dan mamergoki anaknyo sadang mambuka foto perempuan  barpakaian tabuka. Karano ketahuan oleh urang tuanyo Andi langsung mangatakan bahwa inyo indak sengaja mambuka foto tasabuik dan maraso sangek malu karano inyo ketahuan oleh ibu. Nanti saat itu langsung mambuek alasan katiko masuak akal lalu  bargegas manuju ka kamar agar urang tuanyo indak  banyak bartanyo dan berang.


Ambo takajuik bana, waktu sore ka tampek biasonyo ngetem bus. Biasonyo memang hari minggu ko sore nyo liwaik siko. Tanyato alah lamo ambo manungguan bus tu indak liwaik-liwaik, batanyo lah ambo ka urang rumah makan dakek siko. Kecek urang rumah makan tu bus yang nio ambo naik an di jam sore alah sajak tadi lalu dari sabalum ambo tibo duluan. Sabana takajuik bana indak jadi pulang, padohal bisuak dirumah ado acaro siang. Alhasil ndak jadi ambo pai ka acara tu, sadiah bana rasonyo. Katiko katinggalan bus tu se ambo takajuik bana dan indak picayo rasonyo alah katinggalan. Ambo kiro jam nyo tapek katiko nio ngetem, tanyato alah liwaik.


Bagi kalian nan alah pernah ka puncak pasti tau betapa macetnyo jalanan ka puncak tu di hari-hari libur. Cukuik lah liburan kali ko se ambo pai ka puncak. Ndak tahan batin ambo untuak manahan emosi mancaliak urang-urang nan masih mancilok-cilok jalan katiko macet mode iko. Kok di caliak dari oto nyo lai rancak. Masa parangai samo lo jo oto angkot. Alah jaleh jalan sampik masih juo manyalek. Alah tasanda-sanda oto urang ka pinggia jalan nyo buek. Untuang ndak ambo nan mambaok oto. Kalau ambo nan mambaok oto ndak ka ambo agiah jalan. Bia lah nyo cubo tatumbuak jo oto gadang di muko tu.


Salasai sudah tugas Amel salamo di bangku perkuliahan kini inyo manghadapi tantangan untuak masa depan inyo salanjuiknyo. Rancano amel adolah manjadi PNS dan dari hasil nan inyo pelajari mulai dari bangku kuliah sampai tamat pun masiah taruih baraja inyo berhasil menjadi PNS. Amel sanang bana mengetahui inyo berhasil Ujian Tes CPNS pado waktu itu. Untuak kalian nan nio bantuak Amel jan baranti untuak barusaho dan taruihlah baraja sampai kapanpun. Marilah awak samo-samo bangkik, pendidikan marupokan investasi masa depan jadi awak haruslah siap juo untuak manghadapi Ujian demi masa depan nan awak impikan. Mulai dari jan baranti barusaho dan salalu baraja untuak mengejar impian.


Phobia katinggian atau dikenal lo sabagai acrophobia adalah salah satu jenis phobia yang paliang umum. Meskipun banyak urang memiliki ketakukan akan tampek tinggi, namun urang yang memiliki phobia ketinggian akan maraso gelisah atau gugup katiko barado di ketinggian, babarapo bahkan ado yang memiliki raso takuik yang irasional dan taruih-manaruih. Maraso takuik saat kalian di ketinggian tanpa pengaman yang cukuik tantu adalah wajar. Naman, raso takuik bisa tibo sangat balabiah hingga menyebabkan kepanikan dan vertigo. Kondisi phobia ketinggian dapat beragam, mulai dari maraso takuik saat naik pesawat atau wahana pamainan yang tinggi, hinggi raso takuik untuak naik tangga walau hanyo sabanta.


Saat masih sakolah dasar ambo pernah malakukan suatu hal nan dianggap buruak dek kaluarga ambo. Katiko itu urang tuo ambo dipanggia ka kantua karano ambo bacakak di sakolah. Ambo bacakak jo kakak kelas ambo. Bahkan bukan hanyo bacakak, ambo pun dikaroyok dek kakak kelas ambo itu. Katiko urang tuo ambo dipanggia ka kantua, ambo maraso sangaik malu. Ambo maraso malu karano ambo maraso bacakak di sakolah adolah suatu parbuatan nan indak tapuji. Sakolah saharusnyo manjadi tampek untuak manuntuik ilmu dan baraja bukannyo manjadi tampek untuak adu otot. Apolagi jikok kito adu otot jo urang nan umuanyo labiah tuo dibandiang kito. Ditambah lagi kalau urang tuo kito sampai dipanggia ka sakolah untuak manamui guru karano kito bacakak.


Mandapek an berang di muko urang rami rasonyo indak ado etisnyo. Salain dapek raso takuik dapek pulo raso malu dek sado urang tau kalau awak kanai berang. Urang akan bapikia kalau awak ko salah dan kadang dapek camooh sakali lai satalah kanai berang. Tindakan mode ko indak elok untuak mental dan lingkungannyo beko. Kalau pun nio mamberangan urang jaan di tampek umum atau di muko urang rami. Iko indak mambuek efek jera tapi raso trauma dan rendah diri nan timbua. Siapopun berhak untuak dapek privasi. Biasokan baok di kantua atau ruangan untuak mamberangannyo. Hal itu rasonyo labiah bisa ditarimo dan indak mamalukan satu samo lain. Takuik jo cameh langsuang ditarimo dek badan.


Tahun 2018 lalu, den mangikuti seleksi masuk di 2 universitas jalur SNMPTN dengan pilihan partamo yaitu Psikologi dan yang kaduo yaitu Bahasa Indonesia. Sabulan balalu samanjak terakhirnyo penutupan jadwal pendaftaran den ditelpon dek guru untuak kasakola untuak mambahas tentang den nan ditarimo di perguruan tinggi pilihan kaduo dengan jurusan Bahasa Indonesia. Den nan indak manyangko ditarimo di pilihan kaduo itupun bingung jo pilihan jurusan nan diambiak. Sabananyo den indak baniek untuak masuak ka jurusan itu karano den cuma baniek untuak masuak ka jurusan Psikologi. Jurusan Bahasa Indonesia adolah jurusan nan iseng den piliah karano indak tau jurusan apo nan kadiambiak lai. Realita nan indak sasuai jo ekspetasi mambuek den sedih jo pengumuman hasil pengumuman tu. Sahinggo den, mamutuihan untuak mangundurkan diri dan mancubo jalur SBMPTN


Dimasa jurang resesi kini alah banyak perusahaan startup nan mangalami krisis sahinggo taposo untuak perusahaan mamangkeh pengeluarannyo dalam jumlah nan gadang. Pamangkehan pengeluaran, perusahaan biasonyo malakukan Pamutih Hubungan Karajo (PHK) tahadok karyawan-karyawannyo untuak manyalamaikan perusahaannyo. Kini alah sakitar 1.500 urang dari perusahaan startup yaitu Shopee malakukan PHK besar-besaran. Hal ikopun tajadi di perusahaan Gojek nan alah mam-PHK sakitar 1.000 urang karyawannyo. Perusahaan nan kegiatan perusahaanyo sangek bagantuang jo Investor iko mambuek inyo tapaso untuak malakuan PHK karano banyak investor nan alah manarik atau mangurangi modalnyo dari perusahaan. Keputusan iko diambiak untuak mangurangi biaya pengeluaran nan haruih ditanggung dek perusahaan tasabuik.


Jennie nan kini sadang mangaja bus untuak baliak kampuang itu pun haruih mangaluan tanago ektra untuak balari dari tampek inyo mancaliak oto gadang baroda ampek tasabuik jalan malewati tampek inyo manunggu. Mancaliak itu sontak sajo Jennie malambaikan tangan dengan harapan akan ado disadari samo supir bus tasabuik. Dengan nafas nan indak baraturan kini manjadi patando kalau Jennie alah lari sakuek tanagonyo untuak mangaja bus tasabuik. Sambia manggendong tas bawaannyo inyo tetap malambai. Tapi malangnyo Jennie kironyo indak ado ciek pun urang nan sadar samo kode nan Jennie agiahan untuak mambarhantian bus tasabuik sahinggo Jennie haruih maunggu bus salanjuiknyo nan antah jam bara tibo agar dapek baliak kampuang hari iko.


Akhir-akhir iko viral di media sosial tentang sasaurang nan mamelihara sarok di kamar kosnyo.  manuruik psikologi iko karano adanyo gangguan kejiwaan pado sasaurang tasabuik dima  inyo manderita Hoarding disorder.  dalam video tasabuik mamperlihatkan bagaimano keadaan kamar kos nan penuh jo sarok botol sarato bekas makanan  nan alah inyo makan salamo iko. hal iko bukan hanyo tajadi di Indonesia namun jugo acok tajadi di luar negeri. gangguan pado kejiwaan sasaurang dimana inyo akan sulit untuak mambuang atau barpisah jo harta benda karano mereka maraso bahwa sarok tasabuik barharga. padahal kasus iko marupokan gangguan kejiwaan nan mamerlukan tindakan profesional sahinggo inyo dapek barperilaku normal kambali dan manganggap bahwa tanpa itu haruih dibuang.


Takajuik bana kami sarumah katiko maliang masuak karumah nio maambiak TV. Ambo yobana trauma dek gara-gara ado urang nan masuak ka rumah ambo. Untuang se langsuang ketahuan dan dirumah urang rami lo baa kok ambo surang pastilah ndak tau nio manga. Tv nan nio diambiak nyo tu bantuak nyo minimalis, mode lamo tapi masih ancak, layar nyo cambuang jadi khas bana. Sabananyo ado tv nan lain dirumah yang labiah ancak dan terbaru tapi tv tu masiah berharga soalnyo manyimpan banyak kenangan. Zaman apak ambo TV adolah nan mahal, kami takuik juo kalau urang nan maliang tu mambaok sanjato tajam. Katiko digertak jo kakak nan paliang tuo dirumah langsuang lah inyo pai.


Ardian inyo tagageh nio capek pai ka kampus. Kareno sabanta lai talaik wakatu nyo. Tapakso lah inyo pakai honda yang alun di paelok an rem nyo. Ardian ko alah tau kalau honda inyo rem nyo ko blong, tapi masih inyo paksoan juo. Padohal sabananyo inyo takuik bana kareno honda yang inyo pakai rem nyo blong. Baa lai namonyo juo tasasak, beko dijalan liwaik jalan mandata se indak liwaik jalan panurunan. Lambek tapi bajalan taruih honda tu supayo capek sampai ka kampus. Takuik bana inyo katiko nio ngerem di pasimpangan, tapi untuang se lai indak manga-manga inyo jo honda yang rem nyo blong.


Kalian pernah ndak si mancaliak muntahan atau sabana mancaliak urang nan muntah di depan kalian. Kaduo itu sabana mambuek awak jajok sabananyo. Bantuak pangalaman ambo nan mancaliak muntahan kawan ambo pas di oto. Jadi awalnyo kami sanang-sanang se nyo nah nan kawan ambo ko alah tacaliak indak lamak badan. Jadi ambo tau bana baa ciri urang nan nio muntah kareno kawan ambo ko kapalonyo alah paniang, mukonyo alah pucek, sabanta-sabanta mangaluaan bunyi nio ka muntah, kapalonyo raso paniang bana, badannyo alah tacaliak lameh. Tanyato yo bana indak lamo dari itu, muntah lah kawan ambo tu. Sabana jajok ambo mancaliak muntahan tu.


Ado nan suko seafood ndak, banyak nan suko seadood. Kalau urang nio mambali seafood tapi nio murah biasonyo urang bali di pinggia jalan. Cuman pangalaman ambo kapok bana, kareno pas mambali kerang di pinggia jalan tu masiah kumuah lah dan babaun. Jajok bana ambo jo seafood nyo kareno tacaliak kumuah dan rasonyo aneh, baunnyo nyo juo amis. Kalau awak nio olahan seafood dan haragonyo murah dan dapek banyak. Patamo barasiahan macam seafood nan awak bali, kaduo cuci dan rabuih dan rabuih, katigo angek an minyak dan masak jo bumbu nan alah disiap an, siap tu masuak an seafood yang alah dirabuah jo bumbu yang alah dihaluih an. Siap tu hidangkan dan agiah daun bawang di ateh nyo.


Penyesalan adolah hal nan salalu tajadi katiko akhia dari sabuah kaputusan nan diambiak sabalumnyo. Keputusan nan salah diambiak dimaso lalu mambuek sasurang maraso adonyo kesalahan nan mambuek penyesalan. Manuruik survey, 7 dari 10 urang maraso nio mangulang maso lalu untuak mamperbaiki kesalahannyo agar indak manyasa dikamudian hari. Hal iko manandoan adonyo penyesalan nan indak dapek diubah dan hanyo dapek dirasoan dampak penyesalan tasabuik. Salah satu panyesalan nan paliang dirasoan yaitu kurangnyo perhatian kapado urang tuo sahinggo katiko urang tuo alah indak ado mereka barulah marasoan kalau inyo alah mangabaikan dan alum mambahagiakan urang tuonyo. Mako dari itu, banyak urang nan nio kambali ka maso lalu dima inyo masih bakumpua samo keluarganyo.